Тошкент марказидаги дарахтзорга қирон келтирилмоқда\n04 март 2021, Тошкент вақти: 06:01\nЙўл қуриш учун Тошкент марказида бузилаëтган уйлар.\nВазирлар Маҳкамасининг махсус дастури асосида бутун Ўзбекистон бўйлаб “ободонлаштириш” кампанияси бормоқда¸ шу баҳона ўн минглаб аҳоли уйлари бузилиб¸ юз йиллик дарахтзорларга қирон келмоқда. Миллиардлаб маблағ сарфланаëтган бу қурилишлардан Ўзбекистон шаҳарлари обод бўлаяптими? Фикрларингизни душанба¸ 16 июнь куни Тошкент вақти билан 19:05 дан бошлаб жонли мулоқотда билдиринг.\nТошкентнинг Абдулла Қодирий ва Шайхонтоҳур кўчалари кесишган ҳудудда автомобил йўли ва кўприк қурилиши бошланди. Бу қурилиш лойиҳаси Қодирий кўчасидаги дарахтзор ўртасидан ўтиши боис¸ бу ердаги чинорларга ҳам қирғин келтирилмоқда.\nСўнгги пайтларда Ўзбекистонда дарахтзор гўшалар¸ хусусан¸ юз йиллик чинорларга қирон келтирилиши ортидан Тошкентнинг яна бир яшил гўшаси шаҳарсозлар "қаҳри"га учради.\nТошкентни ободонлаштириш режасига мувофиқ¸ Абдулла Қодирий ва Шайхонтоҳур кўчалари кесишган ҳудуддаги дарахтлар билан қопланган сайлгоҳнинг қоқ ўртасидан автомобил йўли ўтмоқда.\nҚурилиш ҳудудига қўйилган билдиришномага кўра¸ бу ҳудудда йўл ва кўприк қурилиши Эски шаҳарни реконструкция қилиш бош плани асосида амалга оширилмоқда.\nБу сурат Gazeta.uz дан олинди\nКесилган дарахтзорни бориб кўрган мустақил журналист Абдураҳмон Ташановнинг айтишича, бу жойда кўприк қурилиши маҳаллий аҳолининг норозилигига сабаб бўлган:\n- Абдулло Қодирий кўчасидаги “Ганга” яқинидаги жойда 631 метрлик кўприк тушаётган экан. Санаб кўрдим, ҳозиргача бир томондан 11 та, иккинчи томондан 13 та катта дарахтлар кесилибди. Дарахтларни кесиш одамлар сайр қиладиган жойга чиқиб тўхтаб қолган. Қурувчилар билан гаплашсам, улар ҳам бу жойда катта чинорлар ва дарахтлар борлигини аввал тасаввур ҳам қилмаганини, дарахтлар увол бўлаётганини айтишди, деди Абдураҳмон Ташанов.\nИсми сир қолишини сўраган тошкентлик такси ҳайдовчисининг Озодликка айтишича, бу жойда автомобиллар тирбандлиги ҳеч қачон кузатилмаган:\n- Бу боғнинг икки томонида тўрт қаторли автомобил йўли бор. Мен ҳеч қачон бу жойда пробка бўлганини билмайман. Боғни йўқ қилиб кўприк қурилишига ҳеч қандай эҳтиёж йўқ эди. Бу ахмоқона фикр кимнинг калласига келганини билмайману, лекин пойтахтнинг жуда чиройли жойларидан яна бири йўқ қилинаяпти, дейди ҳайдовчи.\nТошкент шаҳар Табиатни муҳофаза қилиш қўмитасининг ўзини таништирмаган мулозими Озодлик билан суҳбатда дарахтларнинг кесилишига қўмитадан рухсат олинганини айтди:\n- Албатта¸ рухсат олинган. Кўряпсизку¸ мошинлар кўпайиб кетаяпти, йўлларни кенгайтириш керак. Иккинчиси, облик города деган нарса бор. Ўсиш, ривожланиш бўлаяпти, шаҳар ўзгараяпти. Дарахтлар эса кўйлакка ўхшайди. Масалан¸ битта кўйлакни бутун умр киймайсизку, янгисини оласиз. Кесилган дарахтлар ўрнига ҳам янгилари экилади, шаҳримиз гўзал бўлади, деди мулозим.\nДарахтзор ўрнига йўл ва кўприк қурилиши ижтимоий тармоқларда ҳам қизғин муҳокама қилинмоқда. Facebook ижтимоий тармоғидаги “Водители Ташкента” гуруҳининг аксарият аъзолари янги қиронга салбий муносабат билдирган:\n“Ҳар куни шу йўлдан ўтаман. Яралганидан буён бу йўлда пробка бўлмаган. Бизнинг пулларимизнинг кўкка соврилиши бу!!! Бу қанақа идиотизм!!!”\n“Бундан кўра, пойтахт туманларидаги йўлларни ремонт қилса бўлмайдими? Дарахтларга раҳмим келяпти, сайр қилиш учун ажойиб жой эди.”\n“Мен бу кўприк схемасини бир неча марта диққат билан кўриб чиқдим. Нега айнан шу жойда қурилиш бўлаётганини барибир тушунмадим. Ҳали ҳам кеч эмас, қурилишни дарҳол Бобур-Ш.Руставели кўчасига ёки Ганга магазини чорраҳасига кўчириш керак”\n“Эсиз! Бу Тошкент экосистемаси ва гўзаллигига жиддий зарар бўлади.”\n“Воййййй.... Болаларимиз билан сайр қиладиган аллеямизни йўқ қилишяпти. Бу қанақа идиотизим!”\n“Бу кўприкнинг бюджети қанча экан ким билади, 20-30 миллиард?”, деб ёзади "Водители Ташкента" гуруҳи аъзолари.\nOzodlikOnline: Ўзбекча қурилишлар - ободонлаштириш ëки бузғунчилик?\nОқсарой дастидан уйи бузилган шаҳрисабзликлар норози бўлмоқда


"Қулликдан ҳурликка": Ҳайит намозини ўқий олмаган жамоат | Azon.uz - Ахборот-таҳлилий портал\n"Қулликдан ҳурликка": Ҳайит намозини ўқий олмаган жамоат\n1598 10:00 30.07.2019\n1928 йилнинг Рамазон ойида рўзаларимизни тутиб, эсон-омон ҳайитга етдик. Руслар қўлга олиши мумкинлигига қарамай, ҳайит намозини ўқиш учун теваракдаги қишлоқ ва маҳалла одамлари эски жомега оқиб кела бошлади. Бир неча оғайнилар билан бирга саҳар туриб жомени тартибга келтирдик. Жойнамоз ўрнига тўн ва пўстинларимизни ерга ёйдик. Саксон ёшлардаги бир мулла минбарга чиқиб хутба ўқишни бошлаган пайти қирқ нафарга яқин рус аскари қўлида милтиқлар билан келиб жамоатга ташланди. Одамларни қўндоқ билан уриб масжиддан ташқарига чиқардилар. Бир неча аскар саксон ёшли муллани ерга ётқизиб, ўлгунича калтаклади.\nҲайит намозига имомлик қилиш учун келган муллани ҳеч ким бошқа кўрмади. Ўликми-тирикми, соғми-касалми – билолмадик.\nАбдулҳамид Кўчарнинг «Қулликдан ҳурликка» (Esaretten Hürriyete Bir Türkistanlının Hatıraları) китобидан.\nМақолалар «Қулликдан ҳурликка» ҳайит намози


Жеймс Моран: "Ўзбекистон жаҳон саҳнасида ёрқин юлдузлардан бири бўлади!" » Ўзбекистон янгиликлари – Zamin.uz\nЖеймс Моран: "Ўзбекистон жаҳон саҳнасида ёрқин юлдузлардан бири бўлади!"\nТаниқли америкалик сиёсатчи, АҚШ Конгресс вакиллари палатаси аъзоси Жеймс Патрик Моран “Uzbekistan Today” мухбири билан суҳбатда Ўзбекистон Президенти Шавкат Мирзиёевнинг АҚШга ташрифи, шунингдек, мамлакатларимиз ўртасидаги ҳамкорлик истиқболлари ҳақида ўз фикрини билдирди.\n– Шавкат Мирзиёевнинг АҚШга ташрифи – икки давлат муносабатларини мустаҳкамлаш учун муҳим воқеадир. Бу ҳақда нима деб ўйлайсиз?\n– Бу тарихий ташрифдир. Ўзбекистон Афғонистонда муҳим роль ўйнайди ва шу муносабат билан Қўшма Штатларнинг иттифоқдоши сифатида қаралиши керак. Ушбу ташриф билан АҚШда кўплаб одамлар мамлакатингиз, иқтисодиёт, маданият ва ижтимоий ҳаётдаги ёш мустақил республиканинг тараққиёти ҳақида кўпроқ билиб олишади. Аммо бу фақат биринчи қадамдир.\nМисол учун, мен Ўзбекистон америкаликлар учун асосий сайёҳлик “Макка” бўлишига ишонаман. Сизнинг давлатингиз дунёдаги энг машҳур, тарихий жойлардан бири бўлиб, ота-боболарингиз инсоният тамаддуни ривожланишида муҳим роль ўйнаган. Америкаликлар ва европаликлар Ўзбекистон тарихи ҳақида кўпроқ маълумотга эга бўлганларида, шубҳасиз, у ерга сафарга боришни хоҳлайдилар. Туризм эса республика иқтисодиётига ёрдам беради. Саёҳатчилар ва туристлар ортидан бизнинг тадбиркорларимиз сиз билан бирга бизнес юритишни истайдилар. Иқтисодиёт, халқаро савдо Ўзбекистон аҳолисининг турмуш даражасини ҳам оширади. Ва бу Президент Мирзиёев Президент Трамп билан гаплашадиган мавзудир.\n– Афғонистон ҳақида эслаб ўтдингиз. Афғонистон бўйича Тошкент конференциясида янграган истиқболлар ҳақида қандай фикрдасиз?\n– Тошкент конференцияси минтақадаги вазиятни ривожлантиришда катта ютуқдир. У минтақавий ўйинчиларни бир стол атрофига тўплаб, тинчлик жараёнида янада кўпроқ ҳамкорликка рағбатлантирди.\nАфғонистон ҳам Ўзбекистон, ҳам АҚШнинг иттифоқдоши бўлиши керак. Президент Мирзиёев ўзининг тинчлик ташаббуслари билан жуда муҳим тадбирларни амалга оширди. Афғонистон президенти Ашраф Ғани билан биргаликда улар бу мамлакатда жуда кўп муаммолар туғдирган экстремизмга қарши курашишдан манфаатдордир. Ўйлайманки, Ўзбекистон Афғонистонда узоқ вақтдан бери кутилган тинчлик ўрнатиш учун ҳаракатда асосий кучга айланиши мумкин. Ишончим комилки, Америка Қўшма Штатлари Ўзбекистон сиёсатчилари – Ташқи ишлар вазири Комилов, сенатор Сафоев ва бошқа кўплаб кишиларнинг фикрларини диққат билан тинглайди. Бу америкалик расмийларга Афғонистон билан қандай қилиб яхши келишиш ва сайёрамизнинг бу қисмига тинчлик ва фаровонлик келтириши ҳақида хабар бериши мумкин.\n– Сизнинг фикрингизча, бизнинг мамлакатимиздаги АҚШ инвестицияларини сезиларли даражада ошириш мумкинми?\n– Бунга умид қиламан. Шавкат Мирзиёев Америка бизнес доиралари Ўзбекистонга сармоя киритиши учун барча имкониятларни ишга солмоқда. Мен Америка корпорациялари вакиллари Ўзбекистон Президентининг музокаралар давомида нафақат АҚШ Президентига, балки АҚШга ташрифи чоғида ҳам америкалик ишбилармонларга юзланишига диққат билан қулоқ солади, деб ўйлайман.\nАмерика корпорациялари пул топиш ва бизнесни ривожлантириш учун қулай шарт-шароитлар мавжуд бўлган жойда инвестиция киритишни хоҳлашлари аниқ. Сизнинг республикангизда бундай шароитлар мавжудлигига аминман. Ўзбекистонда одамлар жуда меҳнаткаш, мутахассислар ва ишчилар саводли ва яхши маълумотга эга. Америкалик бизнесменлар буни тушуниб етгач, Ўзбекистон порлоқ истиқболга эга эканини англашгач, улар ўша истиқболни яратилишида иштирок этишни ва ўз маблағларини инвестициялашни бошлашни исташади.\nШу муносабат билан мен Ўзбекистон Адлия вазирлиги билан ҳамкорлик ҳақида гапиришни истардим, унинг ёрдамида мен ҳозирда фаолият олиб бораётган халқаро ҳуқуқий фирма билан ўзаро англашув меморандумини имзолашни муҳокама қилдик. Ушбу ҳужжат Ўзбекистонда судялар ва юристларни Ғарбнинг ҳуқуқий тизими бўйича тайёрлашга ёрдам беради. Шу тарзда Ўзбекистон Америка ва Европа бизнес ҳамжамиятини қонун устуворлигига риоя қилиш уларнинг тизимига мос келишини, Ўзбекистондаги ҳуқуқий нормалар халқаро корпорацияларнинг талабларини қондиришини таъминлашга қодир бўлади. Бу сармоядорларга ва йирик халқаро компанияларнинг Ўзбекистонга дадил равишда инвестициялар киритиш мумкинлигига бўлган ишончини янада мустаҳкамлаш имконини беради.\n– Сизнингча, Президент Мирзиёевнинг ташрифи америкаликларга янги Ўзбекистонни очишга имкон берадими?\n– Бунга ишончим комил! Президент Шавкат Мирзиёев – ҳозирда Ўзбекистоннинг сиймоси. Унинг сўзларини тинглаган ҳар бир киши унга ишониши мумкинлигини ҳис қилади. Ўзбекистоннинг Қўшма Штатларнинг иттифоқчиси бўлиш истаги борлигига ва ҳар икки мамлакатнинг ёрқин келажакка эга эканлигига ҳам ишонади. Мен Шавкат Мирзиёевнинг ташрифи ХХI асрда Ўзбекистон тарихида жуда муҳим босқич бўлиб қолишига шубҳа қилмайман.\nУмуман олганда, мен бизни ажратадиган катта масофага қарамай, ўзимизни қўшнилар ва дўстлар деб билишимиз кераклигига чин дилдан ишонаман.\nСўзим охирида сизнинг мамлакатингиз Президент Мирзиёев раҳбарлигида барча постсовет давлатлари учун иқтисодий фаровонлик, ижтимоий тараққиёт ва технологик ривожланиш назаридан стандартларни ўрнатиши мумкинлигини таъкидлашни истардим. Умид қиламанки, Ўзбекистон жаҳон саҳнасида ёрқин юлдузлардан бири бўлади.\nЯнгиликлар » Ўзбекистон » Жеймс Моран: "Ўзбекистон жаҳон саҳнасида ёрқин юлдузлардан бири бўлади!"\n12:22 Чимкентда гўшт қимматлашди - уни Ўзбекистонга олиб чиқиб кетишмоқда\n11:55 Энди ишлаётган пенсионерларга пенсиялар тўла миқдорда тўланади\n11:30 Покистонлик 26 ёшли сартарош ўз касбини мўъжизалар хазинасига айлантирди\n11:05 "Ривер Плейт" Либертадорес кубоги соҳиби бўлди\n10:16 Киноактриса Леа Сейду Агент 007 фильмига қайтади\n09:50 "Навбаҳор" Игорь Голбан билан шартномани узайтирди\n09:25 Аҳмоқ кишиларнинг 5 одати\n10:36 Президент Матбуот котиби Шавкат Мирзиёевнинг АҚШга расмий ташрифи олдидан брифинг ўтказди\n12:20 Эксперт Шавкат Мирзиёевнинг АҚШга ташрифи сабабини тушунтирди\n23:50 Имомали Раҳмон Ўзбекистон Президенти билан учрашувни тарихий деб атади\n23:28 Шавкат Мирзиёев 18-20 сентябрь кунлари АҚШга ташриф буюради\n12:08 Шавкат Мирзиёевнинг Россияга ташрифи қачон бўлиши ҳақида хабар берилди\nЧимкентда гўшт қимматлашди - уни Ўзбекистонга олиб чиқиб кетишмоқда\nЎзбекистон пахта етиштиришни 2,3 миллион тоннагача қисқартирди\nЎзбекистон ОПЕКнинг кузатувчисига айланди\nЎзбекистонликлар қачон Forbes’га киради?\nИнтернет ростдан ҳам 10 марта тезлашдими? Махсус сўровнома натижаси (фото, видео)\nПрезидент қонуности ҳужжатларини қабул қилиш амалиётидан воз кечиш кераклигини айтди\nЭнди ишлаётган пенсионерларга пенсиялар тўла миқдорда тўланади\nЎзбек олими Зоҳид Зокир Эйнштейннинг орзусини амалга оширдими?\nМуфтий Усмонхон Алимов ҳазратлари Францияга жўнаб кетди\nТошкентда Янги йилнинг бош арчаси ўрнатилмоқда\nТошкент шаҳрида ҳаракатланиб кетаётган «COBALT» автомобили ёниб кетди\nЎқитувчилар иш ҳақи 2019 йилда қанчага ошади?\nИкки қўлдан чиқаётган қарс\nПокистонлик 26 ёшли сартарош ўз касбини мўъжизалар хазинасига айлантирди\nГерманияда соф олтиндан ясалган Янги йил арчаси ўрнатилди\nЯпония ҳукумати нима учун 8 миллионта уйни арзон-гаров тарқатишга қарор қилди?\nЛеонардо Ди Каприо 2,5 миллион долларга динозавр суякларини сотиб олмоқчи\nКаталония раҳбари икки кунлик очликни бошлади\nОлимлар: 2019 йил тарихдаги энг иссиғи бўлиши мумкин\nҚирғизистон президенти порахўрлар омма олдида шарманда қилиниши кераклигини айтди\n"Йилнинг энг яхши смартфонлари" маълум бўлди\nUzmobile'нинг собиқ директори Ucell'нинг янги раҳбарига айланди\nUcell давлат компаниясига айланди\nGM Uzbekistan Malibu ишлаб чиқаришни тўхтатади\nGM Uzbekistan автомобиллар учун байрам чегирмаларини эълон қилди\nҲайдовчи видеокамерасиз ЙПХ ходимига ҳужжатларни тақдим этмаслик ҳуқуқига эга бўлади\n"Ривер Плейт" Либертадорес кубоги соҳиби бўлди\n"Навбаҳор" Игорь Голбан билан шартномани узайтирди\nАнчелотти: Биз "Ливерпуль" билан автобус қўйиб ўйнамаймиз\nСардор Рашидов: "Ўзимни юлдуз деб ўйласам, катта хато"\nОсиё кубоги тобора яқинлашмоқда\nЛёв "Реал"да ишлашга қарши эмас\nДембеле ухлаб қолди ва "Барса" машғулотларига кеч қолди\nКиноактриса Леа Сейду Агент 007 фильмига қайтади\n“Евроосиё мўъжизаси” танловида “Бухоро” қисқа метражли фильми ғолиб бўлди\nБадиий кенгашдан ўтмаган видеоклипларни кўрмадингизми? (фото)\n«Қасоскорлар: Интиҳо» фильмининг илк трейлери намойиш этилди\n"Ўзбекистоннинг 100 нодир қўлёзмаси" асл ватанига қайтарилади\n20 декабрь куни “Йил қўшиғи. Мавсум хитлари” танлови ғолиблари аниқланади\nЛола Аҳмедова Шаҳлонинг клипи ҳақида: “Қўрқинчли жойи йўқ, мен ёмон нарса кўрмадим!” (видео)\nПиёз истеъмоли инсон организмига қандай таъсир кўрсатади?\nОнгли ва бахтли ҳаёт кечириш учун 10 та одат (фото)\nСевимли машғулотлар учун бўш вақт топишнинг 12 имконияти\nМунажжимлар башорати: 10 декабрь куни юлдузлар Сизга нималарни ваъда қилмоқда?\nОтангга тик боқма!


Бош вазир раислигида ўтган йиғин\nЖанубий Қозоғистон вилоятига хизмат сафари давомида ҚР Бош вазири Б. Сағинтаев раислигида вилоят ҳокимлигида йиғин ўтди. Мажлисда 2018 йилги ижтимоий-иқтисодий ривожланишнинг мақсадли индикаторларига эришиш бўйича вилоятнинг Лойиҳа назорат ишлари тизими ва Давлат раҳбарининг Мактубларида белгиланган вазифаларни амалга ошириш масалалари муҳокама қилинди.\nУнда Миллий иқтисодиёт вазири Т. Сулейменов, Меҳнат ва ижтимоий муҳофаза вазири М. Абилқасимова, Ахборот ва коммуникация вазири\nД. Абаев, Қишлоқ хўжалиги вазири ўринбосари А. Евниев, “Атамекен” Миллий тадбиркорлар палатаси бошқаруви раиси А. Мирзахметов, вилоят ҳокими Ж. Туймебаев, вилоят фаоллари ва тадбиркорлар қатнашдилар.\nУчрашувда агросаноат мажмуаси, сармоя жалб қилиш, оммавий тадбиркорликни ривожлантириш, индустрлаштириш, технологияларни янгилаш, Индустрия 4.0 элементларини татбиқ этиш, рақамлаштириш ва янги иш ўринларини барпо этиш ҳақида гап борди.\nҲукумат раҳбари Б. Сағинтаев ўтган йили Давлат раҳбарининг ривожланишнинг янги моделини шакллантиришга доир вазифаларини амалга ошириш учун лойиҳаларни бошқариш тизими татбиқ этилганини айтди.\nВилоят ҳокими Ж. Туймебаев Элбошининг “Қозоғистоннинг учинчи янгиланиши: дунёвий рақобатбардошлик” Мактубида белгиланган иқтисодий ўсимнинг янги моделини тузиш вазифаси ҳудудимизда қандай амалга оширилаётгани тўғрисида маъруза қилди.\nҲоким ҳар бир соҳага алоҳида тўхталди. Чунончи, агросаноат мажмуаси йўналишида 3та ташаббус бўйича иш олиб борилаётганини айтди. Шунингдек, жорий йилга режалаштирилган ишлар натижасида қишлоқ хўжалиги маҳсулотлари ҳажмини 595,3 млрд. тенгега, ўсимни эса 3,9 фоизга етказиш кўзланганини таъкидлади.\n–“Базавий индустрлаштириш” йўналиши доирасида умуман қўшилган қийматнинг номинал кўрсаткичини – 4,7 фоизга, меҳнат унумдорлиги кўрсаткичини – 0,7 фоизга, иш билан таъминланганлар сонини – 29300 нафарга етказиш мўлжалланган. Тадбиркорликни қўллаб-қувватлаш харитаси бўйича жорий йилда қиймати 40 млрд. тенгени ташкил қиладиган 20та лойиҳани ишга тушириб, 1500та иш ўринини очиш режаланган. “Оммавий тадбиркорлик”ни ривожлантириш йўналишида вилоятда 177 мингдан зиёд кичик ва ўрта тадбиркорлик субъектлари бўлса, шундан 22420тасининг йиллик даромади 2 млн. тенгедан ошади. Бу йил уларнинг сонини янада кўпайтириш кўзланган, – деди минтақа раҳбари.\nЖ. Туймебаев ўз маърузасида вилоятдаги ишлаб чиқариш, қишлоқ хўжалиги, транспорт соҳаларини рақамлаштириш юритилаётганини маълум қилди. Масалан, “Бөрте Милка”, “Ордабасы құс”, “Дала фрут” корхоналари замонавий технологияни қўлланиши натижасида маҳсулот ҳажмини сезиларли даражада ошираётгани таъкидланди.\nМиллий иқтисодиёт вазири Т. Сулейменов, Сармоялар ва тараққиёт вазири Ж. Қасимбек, Меҳнат ва ижтимоий муҳофаза вазири М. Абилқасимова, Ахборот ва коммуникация вазири Д. Абаев, шунингдек, Қишлоқ хўжалиги вазирининг биринчи ўринбосари А. Евниев, “Атамекен” миллий тадбиркорлар палатаси бошқаруви раиси А. Мирзахметов вилоятнинг қандай захиралари ва иқтисодий имкониятларидан самарали фойдаланиш кераклиги, шунингдек, ўзларига тааллуқли йўналишлар бўйича Жанубий Қозоғистон вилоятида бажариладиган иш режалари тўғрисида гапирдилар.\nУчрашувга якун ясаган Бош вазир тадбиркорликни ривожлантириш Ҳукуматнинг мамлакатимиз иқтисодий ўсишининг янги моделини тузишдаги асосий устуворларидан бири эканлигини таъкидлади. Шунингдек, бугунги кунда тадбиркорлик шароитларини яхшилаш ва ишбилармонларнинг фаоллигини рағбатлантириш бўйича тизимли чоралар кўрилаётганини айтди. Оммавий тадбиркорликни ривожлантиришга туртки бериш Президентнинг бешта ижтимоий ташаббуси доирасида кичик насиялар олишга йўл очиб беради. Бош вазир давлат идораларига бу борада бизнес ташкилотлари билан ҳамкорликда ишлашни топширди.\nХуршид ҚЎЧҚОРОВ, 2018-03-30, 19:13 246


Автомобиль саноатини қандай қилиб рақобатбардош қилиш мумкин?\nТехнология 01:03 / 07.02.2019 91671\n“Ўзавтосаноат” раисининг ўринбосари Азизбек Шукуров автомобилларга божларни пасайтиришда ўта ҳушёр бўлиш кераклигини таъкидлаб ўтди. "Мен буни бошқача атаган бўлар эдим. Монополистнинг ўз монопол ҳолатини таъминлаб бераётган божхона божларини пасайтириш ёки пасайтирмаслик ҳақидаги фикрларни эшита туриб ўта диққатли ва ҳушёр бўлиш лозим".\nЖаноб Шукуров ўз позициясини асослантириш учун қўйидаги далилларни келтирган:\nЙилига 200–250 минг автомобиль ишлаб чиқариш қувватига эга бизнинг автосаноатимиз йилига 10 миллион автомобиль ишлаб чиқарувчи Volkswagen билан рақобатга кириша олмайди, чунки 10 миллионта машина ишлаб чиқарилганда 200–250 мингта ишлаб чиқарилган ҳолатга нисбатан битта автомобилнинг таннархи албатта паст бўлади (миқёс эффекти деган нарса амал қилади).\nБутун дунёда маҳаллий ишлаб чиқарувчилар ҳимоя қилинади. Шу сабабли биз ҳам шундай йўл тутишимиз керак. Невада штати губернатори томонидан Tesla компаниясига электромобиллар учун литий-ионли Gigafactory батареяларини ишлаб чиқариш учун берилган 1,4 миллиард доллар имтиёз мисол тариқасида келтирилган.\nКўплаб давлатлар гўёки “кучли компаниялар, монополиялар” туфайли “оёққа туриб олган” (бу ерда “абжир қўллар”га эътибор беринг: “кучли компаниялар” ва “монополиялар” синоним сифатида ишлатилмоқда).\nМенда эса жаноб Шукуровга айрим аниқлаштирувчи саволлар бор:\n1. Жаҳонда ўнлаб муваффақиятли авто ишлаб чиқарувчи компаниялар бор. Шукуровнинг ўзи фақат 8–9 та япон компаниясини ёдга олиб ўтган (уларнинг йиллик умумий ҳажми 9 миллион автога етади). Қўрқмасдан таъкидлаш мумкинки, ишлаб чиқарувчиларнинг барчаси ҳам Volkswagen эришган ҳажмга эриша олмаган. Табиийки, улар ҳам миқёс эффектидан Volkswagen сингари фойдалана олмайди. Модомики шундай экан, жаҳон бозорларида улар қандай қилиб рақобатга киришишмоқда? Умид қиламанки, жаноб Шукуров уларнинг барчаси биздаги автосаноатдек (100 фоиздан юқори) божхона божлари билан ҳимояланган, деб таъкидламайди. Лекин бу ҳолатда Volkswagen фойдаланадиган миқёс эффекти автомобилсозлик учун у қадар ўтиб бўлмас тўсиқ ҳисобланмас экан-да! Негадир фақат ва фақат бизнинг автосаноатимиз учун бу тўсиқ мавжуд.\n2. Агар жаноб Шукуровнинг миқёс эффекти рақобатбардошликка эришиш учун ўта муҳим деган фикрига қўшилсак ҳамда ишлаб чиқариш миқёслари бўйича Volkswagenʼга яқин келишни ҳаттоки ўйламаётган бўлсак, бу ҳол автосаноатимиз протекционистлик ҳимоясидан бир неча ўн йилларга фойдаланишдан умид қилаётганини билдирадими? (Бу вақтга келиб бензин ва газда юрадиган машиналардан фойдаланмай қўйишади, албатта, ҳарф терувчи машинкалар сингари). Яъни, биз — ўзбекистонлик истеъмолчилар ва солиқ тўловчилар маҳаллий автосаноатнинг монополиясига маҳкум этилганмизми?\n3. Мана, биз, ундан очиқ ва оммавий информацияни эшитдик: АҚШнинг (дунёдаги энг бой давлатнинг!) бой штатларидан бирининг губернатори юқори технологияли ишлаб чиқариш учун 1,4 миллиард долларли солиқ имтиёзлари тақдим этибди. Билишни хоҳлар эдикки, ривожланишининг 20 йилдан зиёдроқ вақти давомида Ўзбекистон (дунёнинг энг камбағал давлатларидан бири) автосаноати давлат ва халқдан қанча ва қандай имтиёзлар (бу эса ўнлаб миллиард долларни ташкил этади) олган? Бинобарин, давлатимиз қуйидаги имтиёзлардан қанча маблағ йўқотди:\nмиллий автосаноат учун валютанинг имтиёзли конвертациясидан (бозор нархларидан каррасига зиёд бўлган айрибошлаш курсидан);\nавтосаноатга берилган солиқ имтиёзларидан;\nимпорт автомобилларга қўлланиладиган божхона божлари ва ҚҚС туфайли бюджетга кирмаган тушумлардан (бу тўловларнинг миқдори ўта юқори бўлганлиги сабабли, импорт деярли йўқ, бинобарин, бюджет божхона божлари ва солиқлардан тушумга эга бўлмайди);\nимтиёзли кредитлардан (бу ерда имтиёзли ва бозор баҳосидаги кредитлар фоиз ставкалари ўртасидаги фарқни инобатга олиш лозим);\nмаҳаллий автомобилларга тўланган қиммат нархлардан (бу ҳолатда автосаноатнинг донорлари истеъмолчилар бўлишади, улар арзонга олиш мумкин бўлган товарга ортиғи билан ҳақ тўлашади);\nнавбатларда туриш, “шапка” бериш, қондирилмаган талаб ва Ўзбекистонда автомобиль харид қилишда юзага келадиган бошқа “кўнгилхушликлар” (балким мен бирор нарсадан бехабардирман, бошқа мамлакатларда ҳам “ривожланишнинг маълум бир босқичи”да автомобиль харид қилишда “шапка”лар ва навбатлар оддий ҳол бўлгандир?)\nНевада штати губернатори қилгани сингари конкрет рақамларни тушунарли ва аниқ-тиниқ қилиб айтинг-чи: автосаноатимизни “ҳимоя” қилиш бизга қанчага тушган, тушмоқда ва тушади? Балким автосаноатдан ҳимоя қилиш учун фурсат етиб келгандир?\n4. Мана, 20 йилдан зиёд вақтдирки, автосаноатимиз жаҳоннинг у қадар бой бўлмаган давлати истеъмолчилари ва солиқ тўловчилари чўнтагидан тўланадиган мисли кўрилмаган имтиёзлардан фойдаланиб келмоқда. Биз — Ўзбекистон аҳолиси бу “миллий ишлаб чиқарувчини ҳимоя қилиш”дан нима фойда олдик?\nйўлга қўйилган рақобатбардош ишлаб чиқаришними?\nавтомобилларнинг замонавий моделлари қаториними?\nзамонавий ишлаб чиқариш технологиялариними?\nпаст таннархлар ва баҳоларними?\nЙигирма йиллик протекционистик сиёсатнинг конкрет натижалари ҳақида билсак бўладими?\n5. Автомобилларимизнинг оддий йиғилиши ҳолатида ҳам уларнинг таннархи хориждаги аналогларидан қимматроқ бўлишига қандай қилиб “эришяпмиз”? Нима, бизда ойлик иш ҳақи, электр энергияси нархи ва солиқлар Германиядагидан ҳам баландми? Э, айтмоқчи, автосаноатимиз деярли солиқ тўламаган-ку! Биздаги баланд таннархни унга тўнкаб бўлмаса…\nАвтосаноатга рақобатбардош бўлиш учун яна неча йил бериш керак? Агар бунинг мутлақо имкони бўлмаса, бизга шундай автосаноат керакми ўзи?\nЭнди саволлардан шарҳларга ўтамиз.\nНечоғлик самарасиз бўлмасин, ҳеч ким автосаноатни тугатиш керак, демаяпти. Гап фақат божхона божларини тақиқловчи миқдордан оқилона даражага, айтайлик, 20-30 фоизгача тушириш ҳақида бормоқда. Бу ҳам бюджетимизни тўлдиришга хизмат қилади, асосийси, авто ишлаб чиқарувчиларимиз учун рақобат юзага келтиради. Уларни ўлдирмайди. Уларни ўлдирувчи, майиб ва норақобатбардош қилувчи нарса ўзлари мавжуд бўлган монопол ҳолат. Фақатгина рақобат ҳар қандай ишлаб чиқарувчини рисоладагидек ишлашга мажбурлай олади. Токи корхона монопол позицияда, бўлиб ҳам мутлақ монопол экан, ҳеч қанақа модернизация дастурлари, кадрлар алмашинуви ёрдам бера олмайди.\n“Ҳукмронлик инсонни бузади, мутлақ ҳукмронлик мутлақо бузади”, деган гап бор. Суҳбатимиз мавзусига кўра уни шундай ўзгартирса бўлади: “Мутлақ монополия мутлақо айнишга олиб келади ва ривожланиш учун бирор имкон қолдирмайди”.\nМикроиқтисодиёт бўйича исталган дарсликни олинг ва монополчи ўзини қандай тутишини ўқинг. У харажатларни қисқартириш, сифатни яхшилаш, ассортиментни такомиллаштиришни мутлақо ўйламайди. У ишлаб чиқариш ҳажмларини сунъий қисқартириб, нархни кўтариш мақсадида ўз фойдасини максималлаштиради. Агар унинг нархларини давлат назорат қилса (бизнинг ҳолатдагидек) монополчи ўз маҳсулотига баланд нархлар белгилаш заруриятини давлатга исбот қилиш учун таннархни шишира бошлайди.\nБизнинг ҳолатда вазиятни оғирлаштирувчи яна бир жиҳат борки, автосаноатнинг бош заводи доимо тўлиқ ёки қисман давлатга тегишли бўлган. Бу ерда монополизмга қўшимча равишда яна қудратли коррупцион “чизги”лар пайдо бўлади: чунки реал ва самарали мулкдорнинг ўзи йўқ. Шунинг учун корхона менежерлари сунъий тақчилликдан тортиб бутловчи қисмлар харид қилишда “откат”ларгача — коррупцион фойда олишнинг турли-туман усулларини излаб топишади.\nШу сабабли, агар биз рақобатбардош автомобиль саноатига эга бўлишни ҳамда монополчилар ва коррупционерларга ўлпон тўлашдан воз кечишни истасак, бизда қўйидаги чораларни амалга оширишдан ўзга йўл йўқ:\nсоҳада рақобатбардош муҳит ҳосил қилиш;


ЗАҲИРИЙ САМАРҚАНДИЙ: ХОТИНЛАР МАКРИ (3-6) - 3 Августа 2013 - РОБИТА\nГлавная » 2013 » Август » 3 » ЗАҲИРИЙ САМАРҚАНДИЙ: ХОТИНЛАР МАКРИ (3-6)\nЗАҲИРИЙ САМАРҚАНДИЙ: ХОТИНЛАР МАКРИ (3-6)\nАДАБИЁТ | 01.08.2013 22:50 2885 ЎҚИЛГАНЛИК СОНИ:\nЛАШКАРБОШИ, УНИНГ МАЪШУҚАСИ ВА ШОГИРДИ ҲАҚИДАГИ ҲИКОЯ\n- Ровийлар андоғ ривоят қилибдурларким, қадим замонда, Колиф томонда бир лашкарбоши бўлиб, унинг жамоли Шуштарий тўнини кийган (Шуштар – Эрондаги шаҳар бўлиб, у ерда ипакчилик зўр ривожланган, шу ипакдан тикилган либослар шуҳрат қозонган.)\nМуштарийга менгзар, кўрганлар одам сувратидаги ҳури ғилмон дерканлар.\nБир куни лашкарбоши маъшуқасига тубандаги мазмунда хат ёзибди: «Бу бандага лутф кўрсатиб, кулбамга қадам ранжида қил, хушҳоллик ила вақт ўтказайлик. Зеро, висол айёми онийдир. Замон чангалзорида унган гул янглиғ бул абас фурсатни ғанимат билайлик».\nЛашкарбоши хатни шогирдининг қўлига тутқазиб, маъшуқасининг уйига юборибди.\nШогирд маъшуқанинг уйига келиб лашкарбошининг мактуби ҳамда дуойи саломини етказибди ва аёлга қараса, у бир сарв қадлик ҳур, ой юзлик жонона эмиш. Шогирд юрагига ўт тушиб, шавқи қўзғабди: «Асибта фалзам ва важадта фағнам. (Ар. «Етдингми – ол ва топдингми – ғанимат бил».) Бундай луқмани ютмасам бўлмас». Хуллас, шогирд аёл гўзаллигига шайдо бўлиб, унинг зулфу холига боғланиб қолибди.\nЛашкарбоши уйини тартибга келтириб, кошонасини зебу зийнатлар ила безабди, эшикдан маъшуқаси ёки ундан бирор мужда келишига кўз тутиб, кулбаси ёр жамоли нуридан равшан, ҳужраси суюклиги зулфининг мушкидан муаттар бўлишига умид боғлаб ўтирибди.\nШогирд устозига қараганда ризқлироқ, маъшуқа эса ошиқдан кўра бетоқатроқ чиқибди. Шогирд хожасининг хизматини адо этгач, уй бекасидан қадам ҳаққини сўрабди. Хотин дебди:\n- Сенга ҳам бул рубобимдан бир тарона бахш айлаб, шогирдлик хизматинг ҳаққини тўлай.\nШогирд таъзим қилиб дебди:\n- Ишқ қудрати шундаки, юрак саҳифасига ўйилган нақш кўнгил кўзи билан ўқилгай ва «ал-қулубу миръот-ул-қулуб»нинг маъниси ушбудир: Ишқ сирини англамаган – ҳайвондан баттар.\nШундан сўнг улар ширу шакар янглиғ қўшилибди, гул билан булбул каби бир-бирининг бўйнига чирмашибди.\n«Ал-ишқу аввалуҳу зайнун ва охириҳу шайнун». (Ар. «Ишқнинг авали яхши, охири эса расволикдир».) Шогирд келавермагач, лашкарбоши ундан хавотирланибди ва қиличини белига боғлаб, маъшуқанинг уйи томон йўл олибди. Етиб келгач, эшикни тақиллатибди.\n- «Оҳ, рубба умнийятин адат илло манийятин». (Ар. «Тупроқ бўлган қанчадан-қанча орзулар».) Эй, бекам, менинг ҳам, ўзингнинг ҳам жонингга қасд қилдинг! Энди буёғи нима бўлди? Мени бу азоб гирдобидан ким қутқаради?\n- Қўрқма, мана бу ҳужрага кириб қоронғида ўтир! – дебди-да, ошиқнинг истиқболига ошиқибди ва эшикни очибди.\nЛашкарбоши уйга киргач дебди:\n- Нега бунчалик ҳаяллаб, мени интизорлик гирдобига ташладинг? Тонгда шогирдим орқали сенга хат йўллагандим, ҳозирга довур йўлингга умид билан кўз тутдим!\n- Эй, умримнинг сармояси, қувончим манбаи! Хабарчи ва мактуб ҳақидаги гапларинг нечоғлик ёлғон бўлмасин, менга хуш ёқди. Агар хабарчинг келганда хизматига яраша иззат кўрсатган бўлмасмидим. Сендан хабар келавермагач, йўл тараддудини кўриб, ўзим ҳузурингга отланмоқчи бўлиб тургандим. Яхшиямки, ўзинг лутфу карам айлаб, ҳузуримга келдинг. Кира қол, кулбам қанчалик тор бўлмасин, бағрим кенг ва бирлигимиз ҳамоҳангдир.\nШундан сўнг лашкарбоши билан маъшуқа висол оғушига ғарқ бўлибдилар. Аммо, уларнинг муроди ҳосил бўлмай маъшуқанинг эри келиб қолибди ва эшикни тақиллатибди. Лашкарбоши дебди:\n- Ҳозир эринг кириб келади ва менга ёпишади, ўртада жанжал қўпади. Агар бу воқеа ҳокимнинг қулоғига етса – ғазабига дучор бўлишим турган гап. Шунинг учун мени мана шу ҳужрага яширмасанг ҳолимга маймунлар йиғлайди!\nХотин ҳужрага шогирд болани бекитиб қўйгани учун бир оз тараддудланиб, сўнг дебди:\n- Қўрқма, қиличингни ғилофдан чиқариб ғазаб билан эшикни оч ва ташқарига чиқ, мен билан эримга дағдаға қилиб, ҳеч кимга қарамай йўлингга кетавер.\nЛашкарбоши шундай қилибди, қиличини кўтарган ҳолда қўлларини ёзиб эшикдан ташқарига чиқибди ва бақириб дебди:\n- Энди бу ишнинг тадбири қилинмоғи, ҳар ким қилмишига яраша жазоланмоғи лозим! Шунда менга султон олдига кириш учун дарбон рухсатига ҳожат қолмагай!\nЛашкарбоши шунга ўхшаш пойинтар-сойинтар гапларни айтиб, йўлига равона бўлибди. Эр унинг важоҳатини кўриб, дўқ-пўписаларини эшитиб, ўзича ўйлабди: «Афтидан, бу кимса менинг уйимга адашиб келиб қолганга ўхшайди. Бир мусулмонга қайси золимдан ситам етди экан?» Сўнг хотинидан сўрабди:\n- Бу қанақаси?! Бу киши ким? Нега бу ерда шовқин-сурон солади?\nХотин эри олдига югуриб чиқибди ва дебди:\n- Эй, эр, худога шукрлар айтиб, дарвишу бечораларга садақа бер, чунки, Оллоҳ таоло биздан шунчалик балоларни даф қилди!\n- Бундоқ тушунтирсанг-чи! Аввал ваҳимага тушганинг, кейин хурсандлигинг боиси недир?\n- Ҳеч нарсадан бехабар ўтирган эдим. Бир бола қочиб уйга кирди. Қўрқувдан ранглари қув ўчган, ақлу ҳуши ўзида эмасди. У менга қасам ичиб деди: «Мени уйингга яшир! Жонимни сақлаб қол, бир бераҳм золим орқамдан қувиб келмоқда. Агар тутиб олса мени ўлдиради!» – деди-да, шиддат билан мана бу ҳужрага кириб кетди ва устига кўрпа-тўшак, кийим-кечакларни ташлаб олди. Орадан бир лаҳза ўтмай жаллодга ўхшаган ҳалиги золим қўлида қилич билан эшикдан кириб келиб арслондай наъра тортди. Кўнглимдан ўтдики, гўё Заҳҳок Жамшид жонига қасд қилмишдир(Заҳҳок – золим подшоҳ, макр билан Эронни Жамшиддан тортиб олган.) ёки Баҳром Ноҳид томон юз тутмишдир.(Баҳром Миррих(Марс) сайёрасининг яна бир номи, у қаҳрамон жангчи сифатида тасвирланади, Ноҳид(Зуҳра) эса соҳибжамол аёл сувратида тасаввур этилади.) Сўнг ҳалиги одам менга бақира кетди: «Ҳалиги бола қани? Уни қаерга яширдинг?!» Мен, ундай одамни кўрмадим, ҳеч нарсани билмайман, дедим. Кўп шовқин солди, дўқ-пўписа қилди, фойда чиқмагач, бояги ҳақоратомуз сўзларни айтиб, кўча томон юзланди. Мен жуда қўрқдим, худо кўрсатмасин, агар бечора бола унинг қўлига тушганда борми, минг жонидан бир жони ҳам омон қолмасди.\n- Бола қаерда?\n- Мана бу ҳужрада ўтирибди!\nХотин болани чақирибди. Бола ташқари чиқибди. Эрнинг кўзи жуда латофатли ва назокатли бир йигитчага тушибди, ғамхўрлик кўрсатиб, бошини силаб дебди:\n- Бирпас тўхта, сенга илтифот кўрсатиб яхшиликлар қилай. Менга ўғлимдек бўл. Хотинимни эса онанг ўрнида кўр ва истаган пайтингда бизникига келиб тур. Кўнглинг нимани тусаса, тортинмай сўрайвер.\nЭр шуларни айтиб, мамнунлик билан болага жавоб берибди, хотинини эса қилган хайрли иши учун хўп мақтабди.\nКИР ЮВFУВЧИ, УНИНГ ЎFЛИ, ЭШАК ВА ГИРДОБ ҲИКОЯСИ\n- Ровийлар андоғ ривоят қилибдурларким, ўтган замонда бир кир ювғувчи ва унинг ахмоқ, жоҳил, бетамиз ўғли бор экан. Отаси қанчалик панду насиҳат қилмасин, ўғил табиатидаги ҳирс, жунун, ақлсизлик йитмас, ҳеч қандай тадбир унинг ҳайвоний одатини йўқотолмас экан. Ота ўғлининг қилиқларидан ранжиб, бир кунмас бир кун унинг телбалиги оқибатида бир фалокат қўзғалмасайди, деб доим хавотирда яшаркан. Ота мудом чуқур ва катта гирдобли анҳор бўйида кир\nювиб ўтирар, ўғил эса балиқ тутиш баҳонасида ўзини илондек сувга отиб, қурбақадек сузар, отаси қанчалик бақириб-чақирмасин, у анҳордан олис кетиб бораркан. Бундай пайтларда ота боласининг сувда чўкиб кетишидан ёки наҳанг ютиб юборишидан қўрқиб, уни койиб берар, аммо, бола отасининг сўзларини эшитмаганга олар, насиҳатларига қулоқ солмас экан.\nБир куни ота иш билан андармон бўлиб утирганда ўғил эшакка ўтириб анҳор бўйига келибди ва чуқур бир гирдобга тушибди. Тўсатдан тўлқин кўтарилиб, тошқин болани эшак-пешаги билан гирдобга улоқтирибди. Гирдоб уларни гоҳ садафдек сув қаърига тортиб, гоҳ хас-хашакдек сув юзига чиқарибди. Ота ўғли билан эшакни ҳалокат оғзида кўргач, ўзини сувга ташлабди ва ўғлини маҳкам ушлабди. Ўғил ҳам хатардан қутулмоқ учун отасига ёпишибди. «Ал-ғариқу ятааллақу би кулли шайъин». (Ар. «Чўкаётган киши дуч келган нарсани ушлашга уринади».) Гирдобдан қутилиб, нажот топаман дея уринган ўғил отасини ҳам гирдобга тортибди. Ота жонини унинг чангалидан қутқариш учун қанчалик ҳаракат қилмасин, имкони бўлмабди. Оқибатда ота-ўғил шакар янглиғ ширин жонларини сувда барбод қилиб, умри азиз билан видолашибдилар.\nЭРКАК ВА УРFОЧИ КАКЛИК ҲИКОЯСИ\n- Ровийлар андоғ ривоят қилибдурларким, икки каклик сафарга чиқиб, у ўлкадан бу ўлкага, бу мавзедан бошқа мавзега кетибдилар, янги дўстлар орттириб, бир тоғда макон тутибдилар. Улар уя қурган тоғ мустаҳкам бир дара бўлиб, мўътадил ҳавоси, бепоён, ям-яшил ўтлоқлари бор экан. Атрофида ҳар хил дарахтлар ўсиб, турли-туман ҳайвону қушлар бу тоғда қарор топган эканлар. Чашмалардан зилол сувлар оқар, ёқимли насим, роҳатижон шамол эсар, тоғ этаклари ва тепаликлари бераҳм овчилар хавфидан омонда экан. Баҳор фаслида лола кокили тоғ тепасидан ва тепаликлар устидан роҳиблар хонақоҳидаги ақиқ қандиллар каби осилиб тураркан. Икки каклик ўзаро айшу ишрат ва висолни муҳайё айлабдилар. Айёмнинг шўх кўзи улардан ғофил, замонанинг бевафо кўнгли улардан бехабар экан. Бу қушлар тоғ осмонида парвоз қилиб, мурод осмонида хушҳол яйраркан. Урғочисининг ҳусну жамоли кундан-кун очилиб, эркагининг ишқу меҳри кун сайин тозариб бораверибди.\nУлар тоғнинг чаману ўтлоқзорларида ўтлаб, сой ва ҳовузларнинг тиниқ сувларидан ичарканлар. Кундузги манзилу масканлари ўтлоқнинг гуллари, кечаси ухлайдиган, ором топадиган жойлари тоғ сумбулининг орасида экан. Бу мавзенинг ёввойи ҳайвонлари улар билан дўсту ҳамдам, қушлари ўртоғу улфат тутиниб, биргаликда айшу ишрат ила умр кечирарканлар.\nИттифоқо, ўша йили ёмғир жуда кам ёғиб, ерга бир қатра ҳам сув тушмабди. Сув тўла чашмалар қуриб, манзилларда қурғоқчилик бошланибди.\nОламга қурғоқчилик ҳужум қилиб, жаҳонда бадбахтлик ва қашшоқлик кучайибди, ғаллаю донлар ўсиб-унмабди, далалардаги экинлар қуриб қолибди. Эркак каклик урғочисига дебди:\n- Донолар қиш эҳтиёжини ёз айёмида, ёз эҳтиёжини эса қишда муҳайё қиладилар ва мана бул калимани мўътабар биладилар: «Ҳуз мин явмика лиғадика!». (Ар. «Бугундан кўра эртангнинг ғамини е».) Тадбир шулки, бир сафар қилай. Айтишларича, фалон вилоятда таомнинг нархи касод эмиш, ўша ерга бориб қиш анжомини ўзим ила олиб келай, бу иш – уруғлар тупроқ пардаси остига яширинмасдан, устига оппоқ ниқобини тортмасдан бурун бўлса шунча яхши.\nЭркак каклик шу ният билан ўша вилоят сари юзланибди. Борадиган ери жуда узоқ бўлганидан ўртада анча вақт ўтибди. Қайтиб келганда қиш лашкари ер юзини эгаллаган, дарахтлар ва меваларни қиличдан ўтказган, дара ва тепаликлар эса кўк майсалардан холи қолган экан.\nЭркак каклик уйга келиб, урғочи шеригига қараса, шаклу шамойили анча ўзгариб қолибди: Қорни қаппайган, кўзлари киртайган, ҳомиладорлик нишонаси унинг юриш-туришидан билиниб тураркан. У бадгумон бўлиб дебди:\n- Сенинг иффатли ва ҳаёли эканлигингга қаттиқ ишонардим. Сен билан дўстлик аҳдини тузишим боиси шул эрдики, йўқлигимда оёғингни поклик ва тўғрилик этаги остига беркитиб, икки ўртада барқарор бўлган яқинлигимизни унутмай, қадрдонлигимизга риоя қиларсан, деган ниятда эдим. Сен эса йўқлигимда ўйин-кулги достонини ўқиб, фисқу фужур қиссасини тўқибсан, мурод майдонига қадам босибсан, шаҳвату айшга берилиб, саргардон қилувчи нафсинг оғзини катта очибсан! Зоғу зағаннинг боласига ошён тутдириб, ўз неъматларини едириб-ичирувчи яратган Эгам номига қасамки, бул онда ушбу жиноятни жазосиз қолдирмайман! Шундай қилайки, бу – барча фосиқларга ибрат бўлсин!\nУрғочи каклик дебди:\n- Парвардигор номига қасамки, сен йўқлигингда ҳеч бир номаҳрам ила улфат ва суҳбатда бўлмадим, раъйингга қарши бормадим.\nЭркак каклик жуфтининг қаппайган қорнига ишора қилиб дебди:\n- Қуёш чарақлаб турган маҳал чироқ нурига ҳожат йўқ. Қилган жиноятинг етмагандай, диёнату омонатни тарк этиб, ёлғон қасам пардаси ила инсоф чеҳрасини беркитмоқчимисан?!\nЭркак каклик ғазабланиб, урғочи какликни ура кетибди.\nУрғочи каклик ёлвориб дебди:\n- Урма, бу шошқалоқлигингдан пушаймон бўласан, вақти келиб, чеккан афсус-надоматингдан фойда чиқмайди.\nЭркак каклик уни шу қадар урибдики, урғочи каклик ҳаёт оламидан ўлим мамлакатига сафар қилиб, барча кетганлар ила баробар бўлибди.\nУрғочи каклик ўлгач, эркак какликнинг ғазаби таскин топибди, сўнг у ўзича ўйга толибди: «Афсус, меҳрибон дустим шариатпарвар, хушхулқ, ақл-идрокли бўлишига қарамай, далилсиз бир шубҳа сабаб ўлиб кетди. Бу тадбир ва ижрода ҳақманми ё ноҳақ, савоб топдимми ё гуноҳ, билмасман».\nШу мавзе атрофидаги қушлар эркак какликнинг келганлигини муборакбод этгани зиёратга келибдилар ва бундоқ воқеани кўриб, донг қотибдилар. Эркак каклик бўлган воқеани сўзлаб бериб, гумонини исботлашга уринибди. Қушларнинг ҳар бири унга қараб маломат қилиб дебдилар:\n- Доно бир кексанинг маслаҳатисиз жиноятга қўл уриб, ҳеч қандай исбот-далилсиз хотинингни ўлдирибсан. Билгилки, бу юртларда бизнинг аёлларимиз шундай касалга кўп чалинадилар. Уларнинг қаппайган қорнини кўриб, ҳомиладор бўлибди, деб гумон қиласан. Аммо, орадан уч ой ўтгач, биз фалон ердан бир илдиз келтирамиз ва хотинларимизга берамиз. Шу орада бу шиш пишиб етилади ва касаллик ўз-ўзидан йўқолади. Агар биз билан маслаҳат қилганингда эди, бу фалокат рўй бермасди, хижолат ва пушаймонликдан қутулардинг, маломат ва охират уқубатига қолмасдинг!\nЭркак каклик шундагина хато қилганини, бегуноҳ жуфти ҳалолини ўз қўли билан ўлдирганини англабди. Унинг мурдасига қараб зор-зор йиғлабди.\nСОҲИБЖАМОЛ ХОТИН, ЭР ВА БАҚҚОЛ ҲАҚИДАГИ ҲИКОЯ\n- Ровийлар андоғ ривоят қилибдурларким, қадим замонда бир художўй деҳқон яшаган экан. Унинг шаҳват ва дилхушликда қадами илдам, айшу ишрат риоятини ёқтирадиган хотини бор экан.\nБир куни деҳқон хотинига гуруч харид қилиб келиши учун бир дирҳам танга берибди. Хотин бозорга борибди ва баққолга яқинлашиб, қўлига пул тутқазибди. Шу аснода ғамзаю карашма ила баққолга кўз ташлаб, унга дебди:\n- Мана шу пулга гуруч бер.\nБаққол хотиннинг рўй-рафторига қараб, қайси полиздан эканлигини англабди, шаклу шамойилини кўриб, мижози қандайлиги, тани нимага мойил ва нени истаяжагини сезибди. Баққол гуручни тарозида тортиб, аёл чодрасининг бир чеккасига тугиб бераркан, дебди:\n- Эй, хотин, мени латофатингга банди, малоҳатинг ўқига нишон қилдинг! Ичкарига кир, шакар ҳам берай, шакарсиз гуручнинг ўзи ила таом ширин бўлмайди.\n- Шакарга пулим йўқ.\n- Кимки сенинг шакар лабингни сўрса, шукронасига минг жонини фидо қилади. Тезда дўконга кир, бирпас айшимни шакар гуфторинг ила ширин қилай, жоним лабингдан мангу умр анжомини топсин!\n- Шунчалик шакаринг бўлатуриб, менинг лабимни нима қиласан?\n- Сенинг лабинг бор жойда шакардан не фойда.\nАёл ичкарига кирибди. Баққол унга озгина шакар берибди. Хотин шакар билан гуручни чодрасининг бир чеккасига тугиб, баққол билан хилватни ихтиёр айлабди ва рост демишларки: «Ад-дирҳаму музил-ул-ҳамми в-ад-динору мифтоҳ-ул-автори». (Ар. «Дирам пул ғам-андуҳни бартараф этувчидир, олтин динор эса орзулар калитидир».)\nБаққолнинг жуда шўх шогирди бор экан. У хотин билан баққолнинг ишратга машғул бўлганини кўрибди ва хотин чодрасини бир чеккада қолдирганидан фойдаланиб, тугунни ечибди, гуруч билан шакарни олиб, ўрнига бир ҳовуч тупроқ солиб қўйибди.\nИш ниҳоясига етиб, хилват машғулоти анжом топгач, хотин шошилиб дўкондан чиқиб уйи томон ошиқибди. Уйига келиб, чодрасини тугуни билан эри олдига қўйибди. Эри тугунни очибди ва ундаги бир ҳовуч тупроққа кўзи тушиб дебди:\n- Эй, хотин, мен бунда тупроқ кўрмоқдаман!\nХотин тупроқни кўрибди, аммо, сир бой бермасдан, ўйлаб ҳам ўтирмай ичкарига кириб кетибди ва шу заҳоти уйдан ғалвир олиб чиқиб, ҳалиги тупроқни ғалвирда элашга тушибди.\n- Бу не ҳол? Бу не иш?\nХотин жавоб берибди:\n- Эй, эр, иккаламиз садақа бермоғимиз даркор, тақводорлигинг шарофати туфайли бир балои азимдан қутулдим. Бозорга бораётганимда арқонини узган бир маст туя менга ташланди ва оёғи билан кетимга қаттиқ тепди. Мен йиқилиб тушгандим, қўлимдаги тангалар тупроққа сочилиб кетди. Қанчалик ахтармайин, тангаларни топа олмадим. У ер чорраҳа бўлиб, анча одам тўпланган экан. Номаҳрамларнинг кўзи менга тушмасин деб апил-тапил ўша ернинг тупроғини йиғиштириб, чодиримга тугдим ва уйда ғалвирдан ўтказиб пулни топиш учун уйга келтирдим.\nЭр бу сўзларни эшитиб, хурсандлигидан кўзларида ёш ҳалқаланибди ва хотинига дебди:\n- Қанча дирҳам бўлса, падарига лаънат! Ма, мана бу тилла тангани олиб, гуруч сотиб ол, тупроқни эса чиқариб ташла.\nФорсийдан Одил ИКРОМ ва Исмоил БЕКЖОН таржимаси\nПросмотров: 1139 | Добавил: кимсан | Рейтинг: 1.0/1


Энди тўлов асосида дарахт кесиш мумкин...\n19.01.2019 10:48 0 921\nҲукумат қарори билан Давлат ўрмон фондига кирмайдиган ерларда дарахтлар ва буталарни экиш, парвариш қилиш, кесиш ҳамда дарахтларни хатловдан ўтказиш тартиби тўғрисида низом тасдиқланди, дея хабар берди Адлия вазирлигининг«Ҳуқуқий ахборот» канали.\n2019 йил мартгача давлат ўрмон фондига кирмайдиган ерлардаги дарахтларни хатловдан ўтказиш бўйича методик қўлланма ишлаб чиқилади ҳамда 2019 йил июнь ойигача давлат ўрмон фондига кирмайдиган ерлардаги дарахтлар тўлиқ хатловдан ўтказилади.\n-қуриётган ёки қуриб қолган;\n-бетартиб ўсиши натижасида ҳовли, кўча ва бошқа жамоат жойларининг кўринишини бузиб турган;\n-турли инфратузилмалар фаолиятига ҳалақит бераётган;\n-шамол, қор ёки бошқа табиий жараёнлар таъсирида синиши натижасида одамларнинг ҳаёти ва соғлиғига ҳамда мол-мулкига хавф солаётган ҳолатларда кесилади.\nтўлов Низом дарахт кесиш


Фаол ва иқтидорли талабалар Корея Республикасининг...\n27.01.2018 01:46 0 333\nЖанубий Кореядаги Инҳа университети.\nТошкент шаҳридаги Инҳа университети (IUT) талабалари гуруҳи 2018 йил 23 июлдан 10 августгача давом этадиган Корея Республикасининг Инҳа университети ёзги мактабида иштирок этишади.\nЎтган йилларда бўлгани сингари, Корея Республикасидаги Инҳа университети ўзбекистонлик 10 нафар фаол ва иқтидорли талабаларга ёзги мактабда бепул иштирок этиш имкониятини беради. Шу билан бирга, ёзги мактабда қатнашиш истагини билдирган Тошкент шаҳридаги Инҳа университетининг бошқа талабалари дастур нархини тўлаш шарти билан ўз ҳужжатларини тақдим этишлари мумкин.\nIUT Корея Республикасидаги Инҳа университетида бўлиб ўтадиган ёзги мактабда бепул иштирок этадиган талабаларни аниқлаш учун олтита танлов эълон қилган.\nМусобақалар доирасида «Компьютер ва дастурий инжиниринг» (SOCIE) ҳамда «Логистика» (SOL) факультетлари талабалари тадбиркорликни ривожлантириш, онлайн хизматларни тақдим этиш ва Тошкент шаҳридаги Инҳа университетини тарғиб қилишга ёрдам берадиган маҳсулотларни ишлаб чиқишлари керак.\nТанлов натижаларига кўра, ҳакамлар ҳайъати Жанубий Кореядаги ёзги мактабга борадиган энг яхши лойиҳа ва ишланмалар эгаларини танлаб олади.\nЁзги мактабда талабалар «Корейс тили», «Шарқий Осиёнинг сиёсати ва халқаро алоқалари», «Корея ва унинг маданияти», «Кореяда иқтисод ва бизнес», «Келажакнинг янги технологиялари» каби курсларда иштирок этишади.\nҚайд этиш лозим, жорий йилда IUT талабалари Жанубий Кореядаги Инҳа университетининг ёзги мактабида тўртинчи маротаба иштирок этишади.\nИНҲА Корея Республикаси талабалар\nЖамият 05/03, 18:38\nСоғлиқни сақлаш вазирининг хорижлик ўринбосари ишга киришди


Тошкент вилоятида 175 млн сўмлик “Meropenem” дори воситасини $40 ... - UzNews.uz\n18 января, 15:14 841 0\nЎтказилган тезкор тадбирда дори савдосининг ноқонуний муомалага киритилиши олди олинди.\nБош прокуратура ҳузуридаги Департамент, ДХХ ва Божхона қўмитасининг Тошкент вилояти бошқармалари томонидан ўтказилган тезкор тадбирда ноқонуний дори савдоси билан шуғулланган шахслар қўлга олинди. Бу ҳақда Бош прокуратура UzNews.uz’га маълум қилди.\nҚайд этилишича, фуқаро Б.И. ва бошқалар ноқонуний даромад орттириш мақсадида дори воситаларини дорихона ва уларнинг филиалларидан ташқарида муомалага киритиб, харидор З.га хорижда ишлаб чиқарилган COVID-19 инфекциясига чалинган беморларни даволашда қўлланиладиган умумий нархи 175 млн сўм бўлган 3 500 дона “Meropenem” номли дори воситаларини қиммат нархларда баҳолаб, 40 000 АҚШ долларига сотган вақтида ашёвий далил билан ушланган.\nМазкур ҳолат бўйича Б.И. ва бошқаларга нисбатан жиноят иши қўзғатилиб, тергов ҳаракатлари ўтказилмоқда.


"Авлиё Валентин куни" – беҳаёлик байрами - - - www.Voydoda.com - Развлекательный портал -\n14 Фев 2016(09:42)\nСўнгги йилларда Ғарб маданиятига тақлид шу қадар кучайиб кетдики, ҳатто, ўзга миллатларга тааллуқли бўлган баъзи одатларни ҳам кўр-кўрона ўзлаштириб олиш авжига чиқди. Бутун дунёда глобаллашув жараёнлари содир бўлаётган бугунги кунда инсон маънавиятига салбий таъсир кўрсатиши мумкин бўлган турли мафкуравий таҳдидлар сони кун сайин ортиб бормоқда. “Оммавий маданият” деб аталувчи, бутун дунё аҳлини ягона маданият остига бирлаштиришга қаратилган бу ҳаракат ортида қандай мақсад ётибди? У кун келиб халқларнинг асрлар давомида сайқал топиб келган миллий маданиятини бутунлай йўқ қилиб ташлаши мумкинлиги ҳақида биламизми?\nҚаердаки бирор миллатнинг маданияти оёқ ости қилиниб, ўзлигига путур етказилса, унинг таг томирига болта урилса, ўша ерда на жипслик ва на тараққиёт бўлади. Ҳар қандай жамиятнинг эртанги ҳал қилувчи кучи бўлган ёшларга ёт мафкураларни сингдириш, турли одатларга кўр-кўрона тақлид қилишга ундаш манфур кимсалар қўлидаги энг ишончли қурол саналади. Зотан, мафкуравий полигонлар ядро полигонларидан устун бўлиб бораётган бугунги даврда ёшлар онгини заҳарлаш, улар орасига “оммавий маданият” ниқоби остида кириб бориш нималарга олиб келаётганини ҳаммамиз кўриб, гувоҳи бўлиб турибмиз. Бу ҳолат, айниқса, шарқ халқларининг асрлар давомида ўрнак сифатида кўрсатилиб келган узоқ минг йиллик тарихга эга маданиятига хавф туғдиряпти.\nБугун ҳам “оммавий маданият”нинг бир намунаси бўлган – "Валентин куни" деб ном олган беҳаёлик байрамини нишонлайдиганлар орамизда учраб туради. 14 февраль санаси яқинлашар экан, савдо пештахталари "юракча" шаклидаги турли совғалар, “валентинка”ларга тўлиб кетади. Гул дўконларида эса сотувчиларнинг қўли қўлига тегмайди. Ресторан ва кафе-барларни айтмайсизми...\n"Валентин куни"ни нишонлаётган ёшларимизнинг аксарият қисми бу куннинг туб моҳияти нимада эканлигини билмайди ҳам. Шу ўринда “Севишганлар куни” деб ном олган ушбу мавлуднинг тарихига бироз назар ташласак.\nБаъзи манбаларга кўра, “Авлиё Валентин куни” бир ёки бир неча “Валентинус” исмли христиан зиёлиларининг нишонлашларидан келиб чиққан. Авлиё Валентин билан боғлиқ энг машҳур мартирологга кўра, эрамиздан аввалги III асрда Рим империясининг Терни шаҳрида Валентин исмли руҳоний яшаган. Насронийлик динининг пешволаридан бўлган бу йигит шунингдек табиблик билан ғам шуғулланган. Империя учун суронли даврлар ҳисобланган ўша кезларда Рим императори Юлий Клавдий II ўз аскарларининг жангу-жадаллар, ҳарбий юришлардан чалғимасликлари, оилаларига боғланиб қолганлик важидан узоқ муддатли жанглардан бўйин товламасликларини учун уйланиб оила қуришларини таъқиқловчи тақиқлаган. Авлиё Валентин эса ёшларнинг хоҳиш-истакларига кўра, уларни махфий равишда никоҳлаб келган. Бундан хабар топган император уни қамоққа ташлайди. Ҳибсдалигида Валентин қамоқхона бошлиғи Астериуснинг қизи Жулиянинг ожиз кўзларини даволайди.\nҚамоқхона бошлиғи қизи Жулияни даволагани учун Валентинни озод қилмоқчи бўлади. Бироқ, император уни олий жазо – ўлимга ҳукм этади. Афсоналарга кўра, у қатл қилинишидан аввал қизга “Сенинг Валентинингдан” деб хайрлашув хатини ёзади. Уни 14 февраль куни қатл этадилар. Шунга кўра, насронийлар Валентинни бир-бирига севишган ёшларнинг ҳомийси деб билиб, унинг шарафига 14 феврални “Севишганлар куни”, “Авлиё Валентин куни” сифатида байрам қилишади. Ушбу сана 496 йили Рим папаси Геласий I томонидан Католик черковининг муҳим байрамлари рўйхатига киритилган, 1969 йили эса Пол VI томонидан бу байрам рўйхатдан олиб ташланган экан.\nСевги Яратган томонидан инсон қалбига берилажак энг олий туйғу. Уни қандайдир матоҳлар, гуллар ва совғалар билан ўлчашнинг ўзи хато эмасми? Агар бизга муҳаббат тарихи керак бўлса, уни ғарбдаги ёт ғоялардан эмас, ўзимизнинг мард боболаримиз ҳаётидан излайлик. Улуғ шоҳ ва саркарда Амир Темурнинг Бибихонимга бўлган чексиз ҳурмат ва эҳтиромини эсланг. Ё Навоийнинг Гулига бўлган соф туйғуларини ёдга олинг. Акбаршоҳнинг Мумтоз Маҳалга атаб бунёд этган Тож маҳали мана асрларким унинг беғубор муҳаббатининг нурини бутун дунёга ёйиб турмаяптими? Узоққа бормайлик, Зулфихонимнинг шеърларини ўқимаган одам топилмайди. Шоира бутун умр турмуш ўртоғи Ҳамид Олимжонга таъзим қилиб, унинг шарафига ашъор битди. Ё Сид Аҳмад ва Саида Зуннованинг муҳаббати тилларда достон бўлмаганмиди? Улар ўртасидаги муҳаббат авлиё Валентин таълимоти ила дунёга келмаган эди. Улар шарқда соф ва бегард муҳаббат тимсоллари сифатида тарихда қолишди. Алишер Навоий яратган ишқ ва вафо образлари Фарҳод ва Ширин, Лайли ва Мажнун севгиси эса ҳар қандай Валентин тимсолидан юз бор, минг бор устун аслида.\nБу “байрам”га ўхшаган одатлар замирида вайронкор ғоялар ётганини аввалига пайқамасмиз. Бироқ “оммавий маданият”ни тарғиб қилаётган кимсаларнинг мақсади халқларнинг миллийлиги, ўзига хослигини йўқ қилиб, уларни манқуртларга айлантириш эканини дунёнинг кўплаб халқлари ҳаётида кўрдик, гувоҳи бўлдик. Маънавий томондан парчаланган миллатни миллиардлар ҳам, бой иқтисод ҳам сақлаб қола олмаяпти.\nЎзбекистон Республикаси Президенти Ислом Каримовнинг “Юксак маънавият – енгилмас куч” асарида айтилганидек, “Ҳар бир ижтимоий ҳодисанинг ижобий ва салбий томони бўлгани сингари, глобаллашув жараёни ҳам бундан мустасно эмас. Ҳозирги пайтда унинг ғоят ўткир ва кенг қамровли таъсирини деярли барча соҳаларда кўриш, ҳис этиш мумкин.\n“Оммавий маданият” деган ниқоб остида ахлоқий бузуқлик ва зўравонлик, индивидуализм, эгоцентризм ғояларини тарқатиш, керак бўлса, шунинг ҳисобидан бойлик орттириш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпоришга қаратилган хатарли таҳдидлар одамни ташвишга солмай қўймайди”.\nДарҳақиқат, давлатимиз раҳбарининг куюнчаклик билан билдирган мулоҳазалари кун сайин долзарб бўлиб бормоқда. Яна ўша "Валентин куни"га назар ташлайдиган бўлсак, бу кун кўплаб мамлакатлар ёшлари онгида фаҳш куни сифатида из қолдирганига ҳам алоҳида тўхталиш лозим. Психологларларнинг фикрича, қизил ранг инсон руҳиятида зўравонликни келтириб чиқарувчи, тажовузкорликка ундовчи характерга эга. “Юракча” шаклининг пайдо бўлишини эса айтишга тил ожизлик қилади. Маълумотларга қараганда, аёллар баданининг орқа тарафини англатиш мақсадида “юракчи” тасвири ўйлаб топилган ва унга қизил ранг маъқул кўрилган.\nЭнди ўйлаб кўринг, биз ниманинг ортидан эргашяпмизу қандай кунни байрам қиляпмиз? Оқила, доно, ҳуснда тенгги йўқ Нодирабегим, Увайсий, Зулфияхоним издошлари бўлган ўзбек қизларига, мард, жасур, мағрур, қадамидан ўт чақнайдиган Жалолиддин Мангуберди, Амир Темур, Алишер Навоий, Заҳириддин Муҳаммад Бобур зурриётлари бўлган йигитларимизга бу кунни “Севишганлар куни” сифатида нишонлаш ярашадими? Ватанимиз келажаги, равнақи, ёшлар қўлидадир ва шу маъсулиятни ҳис қилган ҳолда, кейинги авлодларга миллий маданиятимиз, урф-одатларимиз, қадриятларимизни бус-бутун етказиш бизнинг зиммамизда эканини унутмайлик!\nТеги: Авлиё Валентин куни – беҳаёлик байр


Туркия ТИВ раҳбари Европарламент раҳбарини иккиюзламачиликда айблади\n09:26 / 14.11.2016\nТуркия Ташқи ишлар вазири Мавлуд Човушўғли Анқарага санкциялар қўллаши билан таҳдид қилган Европарламент раиси Мартин Шульцни иккиюзламачиликда айблади.\nШульц 13 ноябрь куни Туркияга нисбатан бу мамлакатда мухолифат вакиллари бўлган депутатлар ҳамда журналистлар ҳибсга олинаётгани туфайли иқтисодий санкциялар қўлланиши мумкинлиги ҳақида гапирганди.\n"Шульцнинг таҳдидона чиқиши бизга ҳеч қанақа таъсир кўрсатмайди. Яхшиси у Туркияда Курдистон ишчилар партияси фаолиятини тўхтатиш ва террорчиларга қарши кураш олиб бориш тўғрисида қайғурсин. Биз унинг баёнотида иккиёқлама стандартларни кўрамиз. Бизга инсон ҳуқуқларидан сабоқ бермоқчи бўлганларнинг иккиюзламачилиги Хитойдагиларга ҳам аён бўлса керак", — деган Човушўғли Анқарага расмий ташриф билан келган хитойлик ҳамкасби Ван И билан ўтказилган матбуот анжумани вақтида.\nБундан олдинроқ Туркия прокуратураси парламентнинг Халқларнинг демократик партияси вакиллари бўлган 12 депутатини, шу жумладан ҳамраислар Селахаттин Демиртош ва Фиген Юксактоғни ҳибс қилганди. Кейинроқ суд яна 10 депутатни ҳибсга олишга ордер берди. Ўтган ҳафтада эса мухолифатчилар нашри бўлмиш Cumhuriyet газетаси ходимларини қўлга олиш ишлари бўлиб ўтди.\nЕвропарламент санкциялар Мавлуд Човушўғли


21:09, 03.04.2020 // 68807\nУнинг сўзларига кўра, айни пайтда Ўзбекистонда коронавирус касаллигига чалинганлар билан мулоқотда бўлганлар, эпидемик нохуш ҳудуддан олиб келинган фуқаролар, уларга тиббий хизмат кўрсатаётган тиббиёт ходимлари, санитария-эпидемиология хизмати ходимлари ҳам карантинда бўлиб турибди.\nҚайд этилишича, карантиндан асосий мақсад ҳам хавф ости гуруҳига мансуб аҳоли орасидан касаллик юқтириб олганларни эрта аниқлаб олиш ва касаллик тарқалишига йўл қўймаслик ҳисобланади.\nНурмат Отабековнинг айтишича, профилактик тиббиётда карантин тадбирлари касаллик ўчоғини аниқлаш, жиловлаш ва бартараф этиш учун қўлланилади. Шунинг учун ҳам карантинга олинганлар орасидан касаллик чиқиш эҳтимоли бўлган ва бунга тайёргарлик кўрилган.\nСанитария-эпидемиологик осойишталик агентлигининг 2 апрель, пайшанба куни, берган маълумотларига кўра, Ўзбекистонда 100 мингдан ортиқ киши карантинга олинган. Уларнинг 23 мингдан ортиғи стационар карантинда, 77 мингдан ортиғи эса уй шароитида карантин даврини ўтамоқда. Мамлакатда 29 мингдан ортиқ киши коронавирусни аниқлаш учун текширилган. Айни вақтга келиб 26 мингдан ортиқ киши карантиндан чиқарилган.\nМавзуга доир: Тошкентда коронавирусга чалинган яна бир бемор ўзини уйда даволашга урингани маълум бўлди. Ҳозирда унинг аҳволи оғир\nАйни пайтда Ўзбекистонда коронавирусга чалинганлар сони 221 кишига етди. Беморларнинг 25 нафари касалликдан тузалган, 2 киши вафот этган.\nАввалроқ Нурмат Отабеков вазият жиддий эканлигини, таваккал қилишга ҳеч кимнинг ҳақи йўқлигини айтган ҳамда ички ишлар, Миллий гвардия ва ОАВ ходимларини эҳтиёткорликка чақирган эди.\n12:23, 28.10.2020 // 96260\n00:45 Кеча // 75382\n13:21 Кеча // 61746\n15:47 Кеча // 55819\n22:45, 28.10.2020 // 50860


эр хотин спалнида ётишибди. эр:- жоним сен бн тонгача ухламай дийдоринга туйиб лабларингдан бусалар олсам эди. хотин:- иложи йук, бошим огриганидан ёрилиб кетай деябди. эр:- сен ётиб ухлайвер\ner xotin urtasida\nМутахассислар фикрича, эр-хотин ўртасидаги совуқчиликка жинсий муносабатларнинг таъсири беқиёс экан. Зеро, эркак ва аёл бир-бирининг хоҳиш- истакларини тўғри тушунмаса, кундалик ҳаётда\nSalom, man yana o'sha Mirzo bulaman . Mahliyo bilan to'yimizdan keyin xayotimiz judayam shirin kechayotgandi , bir birimizni yoshlikdan sevganimiz uchunmi 1daqiqa ham bir birimizsiz yasholm


Ван Галнинг “МЮ” ҳақидаги фикрлари тўғрими? - Penalti.uz | Футбол янгиликлари олами!\nЯқинда катта футболдан кетган мураббий Оле Гуннар Сульшер қўли остида жамоанинг акс томонларини кўрсатиб берди.\n“Одамлар Доналд Трамп президент бўлганидан бери ёлғон хабарларга кўмилиб қолдик деб ўйлайди. Футболда биз 50 йиллардан бери унинг ичидамиз.” – деган голландиялик мутахассис. “Мендан кейинги мураббий (таҳр. Моуриньо) “автобус ҳимояси”дан қарши ҳужум тактикасига ўтди. Энди яна бошқа мураббий “автобус ҳимояси”ни қўлламоқда ва бир вақтда қарши ҳужумда ўйнамоқда. Моуриньо ва Сульшер ўртасидаги асосий тафовут бу Сульшер ғалаба қозонмоқда” – деган BBC га берган интервьюсида.\nБу Ван Галдан кутилмаган изоҳ бўлди. Ҳақиқат шуки, норвегиялик мураббий “Олд Траффорд”даги муҳитни ва Пол Погбанинг позициясини ўзгартира олди. Хўш, Ван Галнинг гапларида жон борми?\nСульшер “автобус ҳимояси”ни қўлламоқдами?\nШубҳасиз айни вақтда “қизил иблислар” Жозе Моуриньо қўли остидалигдан кўра кўпроқ куч билан ўйнамоқда. Икки қақшаткич мағлубиятларга қарамай, мухлислар яқинда тўлиқ бош мураббийга айланиб олган мутахассиснинг ишига оптимистик назар ташламоқда. Португалиялик мураббийнинг ғалабалари ҳам ўз вақтида мухлисларда норозилик кайфиятини уйғотарди. Барчаси яхшилик сари ўзгариб бормоқда.\nАммо Сульшер ўзидан олдинги мураббийнинг тактикасини сақлаб қолдими? Келинг, бунга бир назар солайлик. Моуриньо ва Сульшер қўли остида дуч келган жиддий рақиб – “Ливерпуль” мисолида кўриб чиқамиз. 16-декабр куни “қизиллар”нинг “қизил иблислар” устидан 3-1 ҳисобидаги ғалабаси “Реал”нинг собиқ мураббийи даври ўз ниҳоясига етишига замин ҳозирлади.\nЖавоб ўйини икки ой ўтиб юз берди ва Сульшернинг “МЮ”си Клопп шогирдларидан 1 очко тортиб олди (0-0). Яхши натижалиги равшан. Аммо ўйин қандай кечди? “Ливерпуль” “Энфильд”даги учрашувда рақиб дарвозаси томон 22 аниқ зарба йўллади. Бироқ “Олд Траффорд”да бу кўрсаткич 9 тага тушиб қолди. Яна бир марта айтамиз, бу “МЮ” фойдасига яхши кўрсаткич.\nДавом этамиз: Клопп шогирдлари Моуриньо жамоасига қарши 64 % тўп назоратига эга чиққанди. Сульшер келгач бу 1% га ошди ва 65 % ни ташкил қилди. Энди бу ўйинларда футболчиларнинг позицион жойлашувига нигоҳ ташлайлик. “МЮ” футболчиларнинг икки ўйиндаги жойлашуви деярли бир хил. Факт шуки, уларнинг ёндашуви “автобус ҳимояси”ни қўйиш ва қарши ҳужумда омадини кутиш бўлмоқда.\nЧунки бу “Ливерпуль”. Мамлакатнинг айни пайтдаги икки энг кучли клубидан бири. “Тоттенхем” ҳақида нима дейишимиз мумкин? “Тақачилар” Моуриньо жамоасини 3-0 ҳисобида “ер тишлатди” Сульшерники эса 1-0 ҳисобида ғалаба қозонди.\n“Олд Траффорд”даги ўйинда “ўзгача”нинг шогирдлари атиги 6 зарба ўтказиб юборганди. “Уэмбли”да эса бу нақ 20 тани ташкил қилди. Фақатгина Давид Де Хеанинг супер сейвлари ҳисоб йирик кўриниш олмаслигига сабаб бўлди. “Тақачилар” ҳам анчагина жиддий рақиб. Агарда “Кристал Пэлас”га қарши ўйинни олсак, бу 0-0 дан (Моуриньо даври) 3-1 ҳисобидаги ғалабага ўзгарди. Бу статистика Моуриньо ҳимояда “автобус”ни қўйганидан дарак беради. Ван Галнинг “ўзгача” борасидаги гапларида жон борлиги кўринмоқда.\nНега Сульшер вазифани уддалай олмоқда?\nВан Галнинг таҳлили тўғри бўлиши мумкин, аммо тўлиқ эмас. У Сульшернинг Моуриньодан ўзлаштирган “дарслари”ни топган бўлиши мумкин, аммо унинг ўзи қайси жиҳатларни қўшганини тилга олмади. Уни “ғолиб” дегани унчалик тўлиқ маънони англатмайди.\nВан Галнинг берган тўлиқ интервьюси нега Сульшер барчасини изга солганини кўрсатиб беради. Афсонавий мураббий норвегиялик ҳамкасбини “автобус” қўяди ва қарши ҳужумда ўйнамоқда. Сульшернинг Моуриньодан фаркли жиҳати шу. У ҳужумчиларга қўполроқ, тезроқ ўйнашига имкон бермоқда.\n“МЮ” Моуриньо қўли остида 17 Премьер Лига ўйинларини ўтказди, Сульшер билан 13 та. Клуб бу ўйинларда 59% натижа билан рақибдан тўпни олиб қўймоқда. Олдин бу 56% га тенг эди. Камроқ ҳимояланишмоқда, боиси энди тўп билан кўпроқ муомала қилишмоқда.\nЯнги бош мураббий билан жамоа ўртача бир ўйинда 11.46 марта зарба йўлламоқда ва бир ўйинда ўртача 2.23 гол урмоқда. Бу Сульшернинг ҳимояни унутмаган ҳолда ҳужумни ҳам ўйлаётганидан дарак беради. Бу ёмон эмас, аслида. Ҳозирги таркиб билан бундан ортиғини қилишга уларнинг кучи етмайди. Айниқса бу кучли клубларга қарши жуда яхши самара бермоқда. Ван Гал айтганидек, “ОАВ ўйинни таҳлил қилмайди, улар натижани таҳлил қилади.”\n10.04.2019, 08:12 575 0\nМоуриньо ван Галнинг МЮси ҳақида қандай фикрда\nБонуччи Роналду билан жамоанинг имкониятлари қандай экани ҳақидаги фикрлари билан ўртоқлашди\nАльба: “Менга Неймарсиз яхшироқ”


Бугун Ўзбекистон Миллий телерадиокомпаниясининг Медиа марказида «Ўзбекистонда ёшларга оид давлат сиёсати: ислоҳотларнинг янги давридаги муҳим вазифаларга замонавий ёндашув ва муаммолар таҳлили» мавзусида Халқаро пресс клубнинг жонли эфирдаги сессияси бўлиб ўтди. Унда бир қатор вазирлик, идора ва ташкилот вакиллари иштирок этди.\nМулоқот давомида Ўзбекистон ёшлар иттифоқи Марказий Кенгаши раисининг биринчи ўринбосари Алишер Саъдуллаев Ўзбекистон Ёшлар иттифоқи томонидан ўтган йил мобайнида амалга оширилган ишлар сарҳисоби ва 2019 йилги иш режага киритилган вазифалар хусусида маълумот берди.\nТизимнинг жорий йилги фаолияти давомида ёшлар бандлигини таъминлаш, янги иш ўринлари яратиш ва улар ўртасида жиноятчиликнинг олдини олишга алоҳида эътибор қаратилиши таъкидланди. Шунингдек, 2018 йилда ташкил этилган «Ёшлар – келажагимиз» жамғармаси ўтган 6 ой мобайнида 3 минг 141 та бизнес лойиҳага жами 403,2 миллиард сўм миқдоридаги имтиёзли кредит маблағлари ажратилиб, 19 минг 991 та янги иш ўринлари яратилганлигига алоҳида урғу берилди. Ишсиз ёшлар билан ишлаш, уларни манзилли аниқлаш ҳамда бандлигини таъминлаш мақсадида 1 минг 328 марта меҳнат ярмаркалари ўтказилиб, 46 минг 62 нафар ёшларнинг бандлиги таъминланганлиги айтиб ўтилди.\nЁшлар ўртасида жиноятчилик ва ҳуқуқбузарликларнинг барвақт олдини олишга қаратилган лойиҳалар натижасида содир этган жиноий қилмишидан чин кўнгилдан пушаймон бўлган 456 нафар ёш Ўзбекистон Ёшлар иттифоқи ҳудудий Кенгашларининг «Ёшлар кафиллиги» асосида суд залидан озод қилиниб, 18 ёшдан 30 ёшгача бўлганлар ўртасидаги жиноятчилик 29,9 фоизга, вояга етмаганлар жиноятчилиги эса 37,1 фоизга камайганлиги маълум қилинди.


“Биз бўлганимиз туфайли мен борман!“ - Zamin.uz\nАнтропология фани олими Африканинг ибтидоий қабилаларидан бирида болалар билан қуйидагича ўйин ўйнади. Лаззатли мевалар солинган саватчани бир дарахт тагига қўйиб, уларга: “Сизлардан ким биринчи бўлиб, саватчага етиб келса, унинг ичидаги меваларни қўлга киритади“, деди.\n“Бошладик“ ишорасини берганда олим фавқулодда қизиқ бир ҳолатнинг гувоҳи бўлди. Болакайлар ширин меваларга етишгунларича бир-бирларининг қўлларидан маҳкам ушлаб, баробар дарахт остига етиб келишганди.\nҲар бирлари ғолиб бўлиш имкониятига эга бўла туриб, нега бундай қилганлари ҳақида олим сўраганда, болакайлар таажжуб билан: “Қандай қилиб бошқаларимизнинг бахтсизлиги эвазига биримиз саодатли бўлишимиз мумкин?!“ дея жавоб қилишди!\nУлар ўзларидаги қоида: “Биз бўлганимиз туфайли мен борман!“ қоидасига мувофиқ иш тутишганди.\nБу ибтидоий қабила, ўзини улардан афзал ва мутараққий билувчи жамиятлар йўқотиб қўйган саодат сиррига эга эди.\n20-03-2018, 00:15, Ҳаёт тарзи\nБутун қиш давомида резавор мевалар ейишни хоҳласангиз — уларни тўғри музлатиш керак!\n25-03-2017, 12:40, Ҳаёт тарзи


Исламская атрибутика, укращения . Бу эса кийимнинг бирор нарсани курсатмайдиган даражада калин булишлигидир. Такбир билан туртинчи ракатга турилади, Фотиха, бирор сура кироат килинади. Аксинча, улар тор кийим киймасликлари ёки унда намоз укимасликлари керак. Администрация и редакция сайта за содержание статей и высказывания пользователей на Форуме и Гостевой книге сайта, ответственности не несет.\nБирок бу одамларни тор кийимда намоз укишликка таргиб килинади дегани эмас. Женская одежда, хиджабы .\nЖивопись и каллиграфия, шамаили . Бошка жихат шуки, бу фитнага сабаб булади ва эътиборни каратади, айникса аёллар холатида. Турт ракатли суннат намозини укиш тартиби: Ибн Тамим ва бошкалар айтишдики: Бундай кийимларда укилган намоз кабул буладими ёки йукми деган савол купчилик мусулмонларни, хусусан муслима опа-сингилларимизни кизиктирса ажаб эмас.\nукиймаг Администрация и редакция сайта за содержание статей и высказывания пользователей на Форуме и Гостевой книге сайта, ответственности не несет. Уч ракатли намоз укиш тартиби: Бирок у тор кийимда намоз укигани учун гунохкор.\nБугунги кунда купчилик аёлларни намоз укишганида уйчи кийим, иштон, лозим, халат ёки шу каби тор, калта кийимларда намоз укиётганларини гувохи буламиз. Мужская одежда, тюбетейки . Кимки авратини иктоби, намози кабул булмайди. Такбир билан рукуъга борилади, икки марта сажда килинади. Улар очик-ойдин айтишмокдаки, бундай холатда намоз раво булади.\nТакбир билан тикланиб, сунгра яна такбир билан икки марта сажда килинади. Яна такбир билан тикланиб, юкоридаги тартибда иккинчи ракат хам адо этилади.\nЭслатиб утмокчимизки, авратни шаклини билинтириб турадиган кийимда намоз укишлик макрух, харом эмас. Lехкон сув талашиб миробни пичоклаб улдирганликда айбланмокда.\nКниги на таджикском . Такбир билан туртинчи ракатга турилади, Фотиха, бирор сура кироат килинади.\nАллох эса гузалдир ва гузалликни яхши куради. Купчилик мусулмонлар эса ушбу буйрукка хилоф равишда тунги пижамасида ёки нкмоз кийимида намоз укийди ва узини намоз учун зийнатламайди. Аллох пайгамбаримизга, унинг оиласи ва сахобаларига салавоту саломлар йулласин.\nБу ерда купрок гап бу намоз равоми ёки йукми деган масала устида борган. Бу эса кийимнинг бирор нарсани курсатмайдиган даражада калин булишлигидир. Шундай килиб, кимки намоз укимокчи булса, ушанга намоз учун зийнатланиши буюрилган.\nБунда тирсаклар ерга ва бикинларга теккизилмайди, барча аъзолар, хусусан, оёк бармоклари иложи борича киблага юзлантирилади. Учинчи ракатда хам Фотиха, бирор сура кироат килинади.\nКуйида айтилган сузларга баъзи шархларни келтирамиз. кен\nАллохнинг Узигагина хамдлар, Унинг пайгамбари Мухаммад ибн Абдуллохга, у зотнинг оиласи ва сахобаларига салавоту саломлар булсин. Такбир билан туртинчи ракатга туриб, бунда хам факат Фотиха сурасининг узи укилади. Учинчи ракатда факат Фотиха сурасининг узи кироат килинади ва яна такбир билан рукуъ ва икки сажда килинади.\nМен ҳам намоз ўқийман — Скачать бесплатно для Android\nКиргизистон Республикасидан жами 70 кишидан иборат делегация ташрифи ман …. Чунки у тор кийим кийишлик билан намоз талаб килган буйруклардан бирини бузди. Турт ракатли фарз намозларини укиш тартиби: Имом Нававийдан иктобос тугади.


Ўзбекистонда ҳомиладорлар ва эмизикли аёллар COVID-19’га қарши эмланмайди\n15:19 / 25.03.2021\nЎзбекистонда COVID-19’га қарши эмланадиган ва эмланмайдиган аҳоли тоифаси ҳақида маълумот берилди.\nТошкент шаҳар Санитария-эпидемиологик осойишталик ва жамоат саломатлиги хизмати бошқармасининг иммунопрофилактика бўлими мудири Вазира Муталова Ўзбекистонда COVID-19’га қарши эмланадиган ва эмланмайдиган аҳоли тоифаси ҳақида маълумот берди.\nВазира Муталованинг сўзларига кўра, хавф ости гуруҳига кирувчи: 65 ёшдан ошган аҳоли вакиллари, тиббиёт ходимлари биринчи навбатда эмланади. Кейинги ўринда сурункали касалликка чалинганлар, мактабгача таълим ва таълим муассасаси ходимлари, жамоат транспортида хизмат кўрсатувчи ходимлар ва журналистлар босқичма-босқич эмланади.\nМутахассис эмланмайдиган аҳоли тоифаси ҳақида ҳам тўхталиб ўтган.\n«Эмлашга келган фуқаро оилавий шифокор томонидан тиббий кўрикдан ўтказилади. 18 ёшгача бўлган аҳоли қатлами, дори воситаларига аллергияси бор фуқаролар, бундан аввалги эмланишларда аллергик ҳолатлар кузатилган, тана ҳарорати кўтарилган шахслар, ОИТСга чалинганлар, ҳомиладор ва эмизикли аёллар эмланмайди», деган у.\nАввалроқ Ўзбекистонда аҳолини коронавирусдан эмлаш жараёнлари апрел ойида бошланиши ҳақида хабар берилган эди.\nКоронавирусга қарши курашиш штаби аъзоси Нурмат Отабеков эмлаш жараёнларининг кечикиши вакциналар сифати ва тиббиёт соҳасининг тайёргарлиги билан боғлиқ эмаслиги ҳақида маълум қилди.


"Йўллардаги 54 та пост олиб ташланди, энди камера ўрнатиш керак" - BBC News O'zbek\n"Йўллардаги 54 та пост олиб ташланди, энди камера ўрнатиш керак"\nФото муаллифлик ҳуқуқи Iiv.uz\nПрезидент Шавкат Мирзиёев танқидидан кейин Ўзбекистон ҳудудидаги 54 та пост фаолияти тугатилди, дея хабар тарқатди Ички ишлар вазирлиги.\nИчки ишлар вазирлиги маълум қилишича, ИИВнинг таркибий ва ҳудудий бўлинмалари мутахассисларидан иборат гуруҳлар йўл-патруль хизмати масканлари ва блок постларининг фаолияти ўрганиб чиқилган ва айримлари фаолиятини тўхтатишга қарор қилинган.\nМирзиёев порахўрлар маскани деган постларнинг ярми олинади\nҚозоғистондан ўтувчи йўл ҳозирча узоқни яқин қилмайди\nЎзбекистон милицияси полицияга айлантириладими?\nЎзбекистон Ички ишлар вазирлигининг расмий веб-сайти постлар олиб ташланганидан кейинги манзара акс этган фотосуратларни эълон қилган.\nВазирлик хабар қилишича, 2018 йилнинг 3 январигача 21 та мунтазам йўл-патруль хизмати маскани, 14 та блок пост ва 19 та тўсиқ пости олиб ташланган.\n"Қолган постларнинг ҳам фаолияти танқидий қайта кўриб чиқилмоқда", дейилади ИИВнинг Патруль-пост хизмати ва жамоат тартибини сақлаш бош бошқармаси тарқатган хабарда.\n2017 йил 22 декабрь кунги Ўзбекистон парламентига Мурожаатномасида Президент Шавкат Мирзиёев мамлакатнинг вилоятлари орасида ва йирик шаҳарларга кириш жойларида талаб қилинганидан ҳам кўп тўсиқ постлари ўрнатилганини танқид қилган, тўсиқ постларининг таъмагирлик манбаига айланганини айтганди.\nПрезидент Мирзиёев вилоятлар ўртасида ўрнатилган постлар нафақат фуқароларнинг эркин ҳаракатланишига тўсиқ бўлаётгани, балки Ўзбекистон иқтисодиётига ҳам салбий таъсир кўрсатаётганини айтди.\nИчки ишлар вазири Пўлат Бобожонов Ўзбекистон ҳудудида 133 та постлар борлигини, шулардан 66 тасининг фаолиятини тугатиш масалалари кўриб чиқилаётганини айтган.\n"Энди навбат кузатув камераларига!"\nЎзбекистон йўлларидаги тўсиқ постлари олиб ташланаётгани Интернет социал тармоқларидаги ўзбекистонлик фойдаланувчилар томонидан кенг олқишланаётгани ва муҳокамаларга ҳам сабаб бўлаётганини кўриш мумкин.\nАйрим кузатувчилар Ўзбекистон магистрал йўлларида постларнинг борлиги йўлларида ҳаракатланиш хавфсизлигига ҳам ижобий таъсири бўлганини қайд этадилар.\nВилоятлар ўртасидаги катта йўлларда транспорт воситаларининг ҳаракатланишини кузатган кўпчилик аксар ҳайдовчиларнинг ҳам ўзининг ва ҳам атрофдаги инсонларнинг ҳаётини хавф остига қўйишини қайд этадилар.\nЙўлнинг маълум қисмларида тезликни пасайтириш талаб қилинган ёки аҳоли яшайдиган маскан мавжудлиги ҳақидаги огоҳлантириш белгиларига қарамасдан, айниқса, кўплаб ёш ҳайдовчилар автомобилларини жуда тез ҳайдайдилар.\nҲатто киракашлик билан шуғулланадиган йигитларнинг Тошкент-Самарқанд йўлини "пойга" трассасига айлантириш ҳаракатлари ҳам кузатилади.\nҲатто қор-ёмғирли об-ҳаво шароитида автомобилининг тезлигини соатига 140 кмдан ҳам ошириб ҳайдайдилар.\nБу шоввозлар йўлнинг қайси қисмида ДАН ходимлари радар билан туришганини мобил телефони орқали шеригига хабар қиладилар ва ўша жойда секин ҳаракатланадилар.\nБундай ҳайдовчиларнинг калта ўйловлиги оқибатида магистрал йўлларда инсонлар ҳаётдан кўз юмадилар.\nАксар таҳлилчиларнинг фикрича, қонунни атайин бузадиган ҳайдовчиларни жиловлашнинг энг осон йўли худди Тошкент шаҳридагидек кузатув камераларини ўрнатишдир.\nПойтахтда кузатув камералари ўрнатилгани тезликни оширувчиларни қисқа фурсатда фош қилишга ёрдам бермоқда, тезликни оширган ҳайдовчиларнинг тўлаган жарималари миқдори ҳам кўпайди.\nЎзбекистон вилоятлари орасидаги йўлларга ҳам кузатув камераларини ўрнатиш ҳам йўл-транспорт ҳодисаларини сонини камайтиришга ва ҳам давлат ғазнасини тўлдиришга кўмаклашиши мумкин.


миграция — Minbar\nмеҳнат миграцияси масалалари агентлигининг собиқ раҳбарлари узоқ муддатларга қамалди. Бу ҳақда Олий суд матбуот хизмати хабар берди. 2018 йилнинг ноябрь ... айбланиб қўлга олинган эди. Баъзи манбалар 14-20 ноябрь кунлари миграция агентлигининг 20га яқин расмийси Кореяга ишга кетаётганлардан ...\nмиграция қонунларини бузган муҳожирлар "спецприёмник" - "Мигрантлар қамоқхонаси"да сақланади. Ҳаммаси ҳам эмас. Рейдлар чоғида қўлга олиниб, ... биноларда жойлашган. Бир сўз билан айтганда, қамоқхона. - миграция қонунларини бузганлиги учун фуқароларни жиноятчилар сингари сақланиши ...\nуринаётган ҳоллар кўзга ташланмоқда. Хабарларга кўра 2017 йили миграция идоралари мутасаддилари Туркманистоннинг ўнлаб гражданларини халқаро ...


Туркиялик мутахассис Ўзбекистон соғлиқни сақлаш вазири маслаҳатчиси лавозимига тайинланади. Бу ҳақда Ўзбекистон президенти Шавкат Мирзиёевнинг Туркияга ташрифи доирасида келишувга эришилган.\nСоғлиқни сақлаш вазири Алишер Шодмоновнинг маълум қилишича, у тиббиёт тизимини ислоҳ қилиш, молиявий менежмент, тиббий суғурта, тизимда давлат хусусий шериклик, аутсорсинг ва рақамлаштиришни жорий этиш масалаларида фаолият олиб боради.\n«Бундан ташқари, тиббиёт фанини янада ривожлантириш ва кадрлар тайёрлаш борасидаги ҳамкорликка ҳам алоҳида эътибор қаратилди. Таъкидлаш жоизки, ўтган йили Бухоро давлат тиббиёт институтида Туркиянинг нуфузли олий ўқув юрти билан ҳамкорликда халқаро факультет ташкил этилиб, 131 нафар талаба ўқишга қабул қилинган эди. Ҳозирда ҳам бундай қўшма таълим даргоҳларини кўпайтириш, ҳудудларда тиббиёт даражасини янада ошириш ва аҳолини сифатли тиббий хизмат билан қамраб олиш, тиббий туризмни ривожлантириш режалаштирилмоқда.\nЖумладан, кадрлар тайёрлаш бўйича Туркиянинг қатор нуфузли таълим муассасалари, масалан, Саломатлик билимлари университети, Медипол университети ҳамда яна бир йирик – «Баҳчишеҳир» (BAU) олий ўқув юртининг мамлакатимизда филиаллари ва клиникаларини ташкил этиш, улар билан кўплаб қўшма лойиҳаларни амалга ошириш бўйича бир қанча келишувларга эришилди.\nТиббиёт соҳасида биз учун яна бир муҳим йўналиш – аҳолини арзон ва сифатли дори-дармон билан таъминлашни янада яхшилаш мақсадида Туркиянинг «Кўчак фарм» ва «Поли фарм» компаниялари билан шартнома имзоланди. Келгусида ушбу компаниялар билан онкологик ва гематологик касалликларда муҳим бўлган дориларни юртимизда ишлаб чиқариш режалаштирилмоқда», дейилади Соғлиқни сақлаш вазирлиги Жамоатчилик билан алоқалар бўлими хабарида.


Ғарб давлатларининг элчилари Тоғли Бадахшон воқеалар юзасидан баёнот берди\nҚатор Ғарб давлатларининг Тожикистондаги элчилари Тоғли Бадахшондаги ички таранглик, шиддатли тўқнашувлар ва қурбонлар ҳақидаги хабарлардан чуқур хавотир билдирди.\nХоруғда аҳоли ва ҳукумат кучлари ўртасидаги тўқнашувлар ва Рушон туманидаги «аксилтеррор операцияси»да расмий маълумотларга кўра, 10 киши ҳалок бўлган, 27 киши жароҳатланган. Ҳалок бўлганлардан бири аскар. Шунингдек, 70 дан ортиқ маҳаллий аҳоли ҳибсга олингани ҳақида хабар берилган.\nЕвропа Иттифоқи делегацияси, Франция, Германия, Буюк Британия ва АҚШнинг Душанбедаги элчихоналари 18 май куни қўшма баёнот чиқариб, томонларни «эскалацияни пасайтириш, вазминлик ва ҳаддан ташқари куч ишлатишдан тийилиш»га чақирди.\n«Биз Тожикистон Республикаси ҳукуматини ҳуқуқ-тартибот идоралари қатъий қонун устуворлиги асосида иш олиб боришини ҳамда хавфсизлик инқирози шароитида ҳам инсоннинг асосий ҳуқуқ ва эркинликларига риоя этилишини таъминлашга чақирамиз», — дейилади баёнотда.\nЭлчиларнинг таъкидлашича, «фуқаролар ва журналистларни қўрқитиш ва жиноий жавобгарликка тортиш ҳақидаги хабарлар, шунингдек, маълумотларга киришнинг кенг кўламли чекланиши кескинликни тезда пасайтириш ва нормал ҳолатга қайтиш истиқболларини бузади».\nТожикистон расмийлари бу баёнотга ҳозирча жавоб бермаган.\nҒарб элчилари инсонларнинг қурбон бўлганидан чуқур афсусда эканликларини айтиб, уларнинг оила аъзоларига самимий ҳамдардлик билдирдилар. «Биз қурбонлар, жумладан, маҳаллий аҳоли ва ҳуқуқ-тартибот ходимларига ҳамдардмиз. Хулоса қилиб айтганда, биз барчани очиқ мулоқотга ва вазиятни кескинлаштиришнинг энг тезкор йўлини топишга чақирамиз», — дейилади баёнотда.\n14 майдан буён ТБМВда вазият кескинлашди, бир неча юзлаб хоруғликлар Бархороғ шаҳрида норозилик намойиши ўтказиб, вилоят раҳбари Алишер Мирзонабот ва шаҳар ҳокими Ризо Назарзоданинг истеъфосини, йўлдаги барча тўсиқларни олиб ташлашни талаб қилдилар.\n18 май куни эрталаб Тожикистон ҳукумати ТБМВнинг Рушон туманида «аксилтеррор операцияси» бошланганини эълон қилди, Хоруғда, Ички ишлар вазирлиги маълумотларига кўра, ҳукумат қўшинлари ва йўлни тўсиб қўйган аҳоли ўртасида тўқнашув бўлган.\nМинтақа билан телефон ва интернет алоқаси узилишидан аввал маҳаллий аҳолининг Озоди радиосига айтишича, намойишчиларда қурол йўқ, қурбонлар тинч аҳоли бўлган.\n«200 кишидан иборат уюшган жиноий гуруҳлар Рушон вилояти марказида 3 нуқтада барча турдаги қуролларни қўллаган ҳолда Душанбе-Хороғ автомобиль йўли ва чегара комендатурасигача бўлган йўлни тўсиб қўйган. Мазкур факт бўйича вилоят прокуратураси томонидан жиноят иши қўзғатилиб, тергов ҳаракатлари олиб борилмоқда», — деди 18 май куни Тожикистон ИИВ матбуот хизмати.\nГувоҳларнинг айтишича, бир гуруҳ ёш маҳаллий аҳоли Хоруғ томон ҳарбий техника ҳаракатига тўсқинлик қилишга уринган.


28 октябр 2020, Тошкент вақти: 19:48\nХавфсизлик Кенгаши аъзолари бир овоздан қабул қилган резолюция Сурия ҳукуматини БМТ комиссияси билан тўлиқ ҳамкорлик қилишга чақиради. Бундан мақсад эса Сурия расмийларини Ҳаририй ўлимига алоқадорликда гумон қилинаётган шахсларни тутиб, БМТ терговчилари ихтиёрига топширишга даъват қилишдан иборат. БМТ талаби Сурия президенти Башар Ал-Асадни ноқулай вазиятда қолдирди. Зотан текширув олиб бораётган БМТ мутахассислари президент Ал-Асаднинг укаси ва куёвини сўроқ қилишни истамоқдалар.\nХавфсизлик Кенгаши йиғилишида АҚШ Давлат котиби Кондолиза Райс қатнашчиларга қабул қилинган резолюция Сурия ҳукуматидан ўз хатти-ҳаракатларини ўзгартириш бўйича стратегик қарор беришини талаб қилишини айтди:\n“Бугун бундай қарор қабул қилиш орқали биз ёлғон баёнотлар тарқатган, терроризмни қўллаб-қувватлаган, қўшни давлатлар ички ишларига аралашган ва Яқин Шарқдаги вазият беқарорлашувига олиб келган хатти-ҳаракатлари билан Сурия ҳукумати ўз-ўзини халқаро ҳамжамиятдан изоляция қилганини кўрсатдик”, – деди АҚШ Давлат котиби.\nРезолюция ташаббусчилари бўлган АҚШ, Британиия ва Франция агар Дамашқ расмийлари БМТ комиссияси билан ҳамкорлик қилмаса, Сурияга қарши санкция жорий этилиши тўғрисидаги бандни резолюция лойиҳаси матнидан олиб ташлашга мажбур бўлдилар. Бу Хавфсизлик Кенгашининг доимий аъзоси бўлган Хитой ва Россия вакиллари илтимосига кўра амалга ошди.\nСурия ҳукумати ўз шаънига айтилаётган барча айбловларни рад этмоқда.\nБМТ резолюцияси Ҳаририйнинг ўлимига алоқадор, деб тахмин қилинган Сурия ва ливанлик расмийларга виза бермаслик ва уларга тегишли банк ҳисобларини музлатиш каби чораларни ҳам ўз ичига олади. Резолюция матни БМТ Хартиясининг 41 бандида қайд этилган мамлакатга иқтисодий эмбарго жорий этиш чорасини назарда тутмаган.\nБритания Ташқи ишлар вазири Жэк Строуга кўра, агар Дамашқ расмийлари қабул қилинган резолюция талабларини бажармаса, Хавфсизлик Кенгаши бошқа чоралар кўради:\n“Биз Сурия ҳукуматига сабр-тоқатимизнинг чеки борлигини ҳам билдириб қўймоқчимиз. Агар тўлиқ ҳамкорлик йўлга қўйилмаса, Хавфсизлик Кенгаши резолюцияси талаблари бажарилишини таъминлаш учун бошқа чоралар қўллашга мажбур бўламиз”, – деди Британия Ташқи ишлар вазири.\nҲозирда БМТ Хавфсизлик Кенгашига раислик қилаётган Руминия Ташқи ишлар вазири Михай Разсан Унгурену мухбирларга Ливанда беқарор вазият юзага келишининг олдини олиш учун шундай чора кўриш керак бўлганини айтади:\n“Ироқдаги воқеалар, Эронда юзага келган сиёсий вазият, давом этаётган Яқин Шарқ тинчлик жараёни туфайли Ливан масаласи эътибордан бир оз четда қолаётган эди. Қабул қилинган бундай кескин қарор сиёсий суиқасд келтириб чиқарган вазиятга ўз вақтида ойдинлик киритади, деган умиддамиз”.\nХавфсизлик Кенгаши томонидан қабул қилинган резолюция сешанба куни Сурия матбуоти саҳифаларида танқид қилинди. Маҳаллий кузатувчилар бу ҳужжат тайёрланишига, асосан АҚШ бош-қош бўлган, деган фикр билдирдилар.\nАйни пайтда, Сурия президенти Башар Ал-Асад Ливан собиқ Бош вазири Ҳаририйга суиқасд уюштирилиши бўйича БМТ комиссияси ва Ливан Адлия тизими расмийлари билан ҳамкорлик қилувчи махсус қўмита ташкил этиш тўғрисида буйруқ берди.


Ўзбекистонда Интернетни фильтрлаш тадбири борган сари кескин тус олиб бормоқда - Фарғона.Ру ахборот агентлиги\n11:00 msk, 31 Май 2020\nЎзбекистонда Интернетни фильтрлаш тадбири борган сари кескин тус олиб бормоқда\n08.08.2006 18:59 msk\nЎзбекистонда Интернетнинг анчадан буён цензурага дучор қилинаётгани ҳеч кимга сир эмас. Охирги беш йил мобайнида мамлакат расмийлари ўзлари учун “номақбул” ҳисобланган ахборот ва ижтимоий-сиёсий веб-ресурсларга чиқиш йўлларини муттасил равишда тўсиб келмоқдалар.\nЎзбекистонда Интернетни фильтрлаш иши ўтган йиллар давомида, айниқса, “Андижон воқеалари”дан кейин жуда кескинлашганига қарамай, авваллари мазкур амалиёт мамлакат расмийлари томонидан деярли инкор қилинар ёки бу ҳақда гапирилмас эди. Интернет цензурасининг мавжудлигини бир йил муқаддам бу юзасидан чет эл журналистлари олдида қилган махсус чиқишида собиқ ташқи ишлар вазири Элёр Ғаниев ҳам инкор қилганди. “Ахборот технологиялари асрида Интернет тармоғида қанақадир тўсиқлар қўйиш мумкинлиги ҳақида гапириш анойиликдир”, - дея билдирганди ўшанда Ўзбекистон ТИВ раҳбари.\nЎзбекистон расмийлари муқобил ахборот манбаларини марказдан туриб бўғаяптилар. Қуйида Ўзбекистонда бўғиб қўйилган веб-сайтларнинг айримларини келтирилган:\nЧет эл оммавий ахборот воситалари мухбирлари вазирнинг бу ҳазилига жавобан кулиб қўя колишган, маҳаллий Интернет арбоблари эса қайғуга чўмгандилар. Ўзбекистонлик журналистларнинг мазкур муаммога жамоатчилик эътиборини тортишга уринишлари натижа бермаган. Ўзбекистонни “Интернет душманлари” қаторига қўшувчи “Чегара билмас мухбирлар”дан бошқа халқаро тузилмалар расмий Тошкентнинг веб-ресурсларни қаттиқ назорат остида тутишига жиддий эътибор бермаганлар. Масалан, БМТ Тараққиёт Дастурининг Ўзбекистондаги доимий вакили жаноб Фикрет Ақчура Ўзнетдаги бир неча оммабоп сайтлар муаллифларининг икки йил аввал унга юборган очиқ хатларини жавобсиз қолдирган. Мазкур хатдаги савол эса “нима учун БМТ тараққиёт дастури пули ҳисобига ишлаётган UzSciNet Интернет-провайдери минтақадаги мустақил ахборот манбаларини бўғиб қўймоқда?..” тарзида аниқ ва конкрет қилиб қўйилганди.\nБМТТДнинг Тошкентдаги идораси ходимлари ушбу мақола муаллифи билан бўлган ўзаро суҳбат чоғида ўзларининг веб-контентни фильтрловчи махсус хизматлар вакиллари ва амалдорларга босим ўтказиш имкониятига эга эмасликларини айтдилар. Бундан ташқари, БМТТД вакиллари хат муаллифларидан Ахборот ҳамжамияти масалалари бўйича Тунисда бўлиб ўтажак Умумжаҳон саммитигача (мазкур саммит ўтган йилнинг ноябрь ойида бўлиб ўтган) ушбу мавзуни қўзғамасликни норасмий тарзда илтимос қилганлар. Айнан ўша ерда биз Интернет эркинлигини бузаётган Хитой ва Ўзбекистон ҳақида масала кўтарамиз – дея таъкидлагандилар БМТТДдагилар.\nБироқ Тунисда бўлиб ўтган халқаро форумда ҳеч қандай ажабтовур воқеа содир бўлмади. Устига устак, саммитда айрим президентлар томонидан Интернет устидан қўшимча назорат ўрнатиш юзасидан қаттиқ талаблар янгради.\nЎзбекистоннинг ўзида Интернетнинг цензура қилинаётгани узоқ вақт маҳфий таъқиқ остида тутилганди. Аммо яқинда “расмий” ўзбек матбуотида Интернетни назорат қилишга бағишланган мақола пайдо бўлди. У Ўзбекистон алоқа ва ахборотлаштириш агентлиги (ЎзААА) жарчиси бўлган “Инфоком” журналида ёйинланган бўлиб, “Номақбул мазмундаги интернет сайтларини фильтрлаш бўйича дастур таъминоти”\nМақола “Ёш дастурчиларни тайёрлаш ва қўллаб-қувватлаш маркази”нинг махсус ишланмаси – “Defender” фильтрлаш тизими тўғрисида баён қилади. Мазкур тизим Ўзбекистон Республикаси Давлат патент маҳкамасида DGU01088-сонли ҳужжат билан сертификациядан ва рўйхатдан ўтган. Шу ернинг ўзида дастурнинг танишув версиясини юклаб олиш учун ишорат ҳам берилади. Дастур моҳияти, мақола муаллифлари ибораси билан айтганда, “алоҳида олинган фойдаланувчилар учун фильтрлаш тизимини қулайлаштириш” бўлиб ҳисобланади.\nБу “мижозлар учун дастур” бўлиб, у “болажонлар” ҳамда “руҳияти нозик шахслар”ни “Интернет тизимида шахснинг мутаносиб шаклланишига салбий таъсир кўрсатувчи замонавий маданий, диний, аҳлоқий, ижтимоий оқимлардан ҳимоя қилиш” мақсадида “уй шароитида қўллаш” учун мўлжалланган, - дея баён қилади “Инфоком”.\n“Defender” тизими “шубҳали мазмундаги” сайтлар манзилларининг стандарт рўйхати киритилган маълумотлар омборига эга бўлиб, унга асосланган ҳолда интернетдан фойдаланувчилар мазкур рўйхатга ўз ишоратларини қўшишлари ёки ўчириб ташлашлари мумкин бўлади. У ёки бу сайт мазмунининг “шубҳалилиги”ни ким аниқлаши ҳақида мақолада ҳеч нарса айтилмаган. Биз бу дастур маълумотлар омборига айнан қайси сайтлар бошданоқ киритиб қўйилганлигини аниқламоқчи бўлиб, мазкур дастурни ўз компьютеримизга ўрнатмоқчи бўлдик, аммо афсуски, буни уддалай олмадик.\nМамлакатдан чиқиб кетган, аммо ўз номини эълон қилишга рухсат бермаган собиқ тошкентлик дастурчилардан бирига кўра, “мазкур дастур Интернет-кафелар ҳамда таълим муассасаларида номақбул сайтларни бўғиш учун жуда қўл келади. Уни ҳар бир компьютерга ўрнатиш мумкин ва бундай тўсиқни айланиб ўтишнинг иложи йўқ”.\nҲозирда фақат Ўзбекистон махсус хизматларигина эмас, ёш дастурчиларнинг ўзлари ҳам фильтрлаш, маълумотларга тўсиқ қўйиш ва уларни кузатиш тизимини ишлаб чиқаётганликлари, мазкур тизимлар алалоқибат Интернетнинг Ўзбекистондаги сегментини Хитойнинг ёпиқ ички тармоғига ўхшаш ҳолга келтириши аниқ.


Иш жойида мессенжер ва электрон почтадан фойдаланиш одобидан хабардормисиз? » iTex.Uz - Axborot texnologiyalari dunyosi\n26.08.2017 14:01 Manuchehr 140 0\nИш жойида Slack каби технологик дастурларнинг кўпайиб бориши қадрдон столдан узоқлашмай узоқ вақт бир маромда ишлаш имкониятини яратмоқда. Мажлис ва йиғилишларсиз янги яратилаётган платформада суҳбатлашиб, ҳар қандай масалани ҳал қилиб олиш мумкин. Топшириқ ва ҳужжатларни электрон почтага юбориб, йўл сарфи ва вақтдан ютиш имконияти бор.\nШу тармоқда фаолият олиб бораётган консалтинг фирмаси мутахассиси Лена Коропейнинг айтишича, англанган хабарнинг 55 фоизи унинг узатиш ҳолатига боғлиқ бўлиб, овоз, шовқин ва шу каби тафсилотлардан ҳосил бўлади. Биз асл маълумотни хабарнинг 7 фоизлик қисмида тушуниб оламиз. Табиийки, янги замон қулайликларига кўникиб боришимиз, ундан самарали фойдаланиш учун қуйидаги бешта қоидага амал қилиб боришимиз керак.\n1. Маълумот қабул қилувчи ходимга талаб ёки саволларни аниқ йўналтиринг\nАйрим маълумот ёки топшириқлар барча учун бирдек мажбурий ёки тааллуқли эмас. Бу электрон платформада ишлашни унумсиз ҳолатга келтириб қўйиши мумкин. Шунинг учун, ҳар бир масалани ишчиларга йўналтираётган пайтда ўйланиб кўринг: бу барчага тегишли хабарми? Бундан ташқари электрон ёзувларда саволларни аниқ ажратиб, лўнда тарзда йўлланг. Бу билан хат алмашинувлар уюми кўпайиб кетишига йўл қўймайсиз.\n2. Айрим мурожаат ва шикоятларни умумий фойдаланишдаги платформада билдирилмагани маъқул\nХодим ва ҳамкасбларингизнинг айби билан йўл қўйилган хатоларни, тушунмовчиликларни жонли суҳбатда етказиш мақсадга мувофиқ бўлади. Электрон хат алмашинуви чоғида киши ўз ҳиссиёти ва ҳолати етказиб бера олмагани учун ҳам ходимлар бундай мурожаатдан сўнг ўзини ёмон ҳис қилиши мумкин. Айниқса жамоавий чат гуруҳда айтилган гап унинг обрўига путур етказди, деб ҳисоблайди.\n3. Ёзув ва матн мантиғига эътиборсиз бўлманг\nҲар қандай шароитда ҳам ёзувда грамматик, имло хатоларининг пайдо бўлишига йўл қўйманг. Шунингдек, катта муҳокамага сабаб бўлувчи мурожаатдан сақланиб, унинг мантиғини соддалаштириб олинг.\n4. Ҳамкасбларнинг бир соат ичида жавоб йўлламагани одатий ҳолатга айланиши лозим\nАгар бу муҳим топшириқ юзасидан ҳисобот, маълумотнома бўлмаса, ходимнинг бир соат ичида жавоб бермаслиги одатий ҳолга айланиб бориши лозим. Негаки, у айни пайтда ҳужжат ва бир дунё иш ташвишлари билан овора бўлиб қолган бўлиши мумкин. Лойиҳа ва дастурлар юзасидан одатда бир кунда жавоб берилиши ижобий ҳолат, деб тушунилади. Лекин уч соатда жавоб бермаган ходим билан телефон орқали боғланиш тавсия этилади.\n5. Рағбатни унутиб қўйманг!\nХабарлар кўпайиб кетганда айрим маълумотларни ўтказиб юборишингиз мумкин. Аммо кечки вақт озроқ муддат ичида қайта кўриб чиқинг. Ҳамкасбингизнинг ижобий натижалари, умумий қўлга киритилган ғалабалар, гарчи улар кичик бўлса ҳам рағбатга муҳтож. Олқишлаб, уларни янги марралар сари олға боришида руҳлантиринг.\nVBA dasturlash tili va MS Excel funksiyalaridan ishda foydalanish (davomi)


Малоҳат ЭШОНҚУЛОВА: “Шахсан мен Каримовга овоз берган эмасман….” « Ўзбекистон Халқ Ҳаракати\nМалоҳат ЭШОНҚУЛОВА: “Шахсан мен Каримовга овоз берган эмасман….”\n08 April 2015 - 0:01\nПрезидентлик сайлови куни – 29 мартда гарчи сайлов учаткасида кузатувчилик қила олмаган бўлсам-да, халқ тақдирида муҳим аҳамиятга эга бўлган савобли ишга қўл урдим деб ўйлайман.\nҚандай ишга дейсизми?\n29 март куни, адашмасам, соат 12.00 ларда сайлов участкасига чиқдим. Шундоққина “дом”имиз “тагидаги” “Дилором” тўйхонасига. Сайлов участкаси биносига яқинлашишим билан эшик тагида Учтепа туман ИИБ бўлимининг терроризимга қарши кураш бўлимидаги ўша -ўзимга таниш бўлиб қолган икки йигитга рўпарў бўлдим. (Афтидан, уйимда эшитиш мосламаси бор. Улар менинг уйдан “Сайловга” деб чиқишимни эшитиб ўтиришган ва айнан мен яқинлашишим билан бино эшигига, ҳовлига – ташқарига чиқишганди. Мен ҳам яқинлашдим, улар ҳам эшикдан лабларида кибрли табассум билан чиқиб келишди…. Очиғи, улар ИИБнинг терроризимга қарши кураш бўлимининг ходимларими ва ё МХХнинг “йигитлари”ми, аниғини ҳам билмайман, ҳатто. Негаки, улар бир бор ҳам ҳужжатларини кўрсатиб, менга ўзларини таништиришмаган). Улар мени бир-икки бор норозилик намойиши пайтида тутиб кетишган ва ярим тунга қадар ИИБ биносида тутқинликда олиб ўтиришган.\nУлардан бири, қизим қатори бўлган ёқимтойгина йигитча – ўша 8-декабрда намойишга чиққанлигим учун жазо сифатида қош қорайганида мени қандайдир нотаниш қабристонга ташлаб кетилишимнинг ташаббускорлардан бири бўлганди.\nТерроризимга қарши кураш бўлимининг “йигитлари” мени эски қадирдонлардек қарши олишди. Қуюк салом-аликдан сўнг: “Опа, сизнинг бу ерда пропискангиз йўқ-ку, нега бу ердаги сайлов участкасига келдингиз?” деб сўради ажабланиб улардан бири. “Билмадим, пропискам йўқ дейишимга қармасдан, Сайловга таклифнома ташлаб кетишди. Шунинг учун келавердим. Йўқ десанглар, ортга қайтишим мумкин” дедим…\nШу маҳалнинг ўзида атрофимни 3 нафар терроризим бўлимининг ходимлари ўраб олишди. Зум ўтмай, “Малоҳатхон, тузукмисиз?” дея узун бўйли, озғиндан келган одам – маҳалла фуқаролар йиғини раиси пайдо бўлди ва айёрона ишшайиб, мулозамат қилди.\nЙиғилганлар – “ҳукумат” ва “қонун идоралари” “одамлар”и мени илтифот ила ичкарига таклиф этишди.\n“Сайлов таклифномаси”ни кўрсатгандим, сайлов қоғози улашиб ўтирган мутасадди аёллардан бири “16-дом, 39-квартирада Сизнинг фамилиянгиз қайд этилмаган. Боринг, қаерда доимий пропискангиз бўлса, ўша ерга бориб, овоз беришингиз мумкин” деди қатъий оҳангда. Итоаткорлик билан ортимга ўгрилгандим, шунда терроризимга қарши кураш бўлими ходими аёлга қараб “Бу кишига сайлов қоғози беринг, сайловни амалга оширсинлар” дея амр қилди. “Сайлов қоғозлари”га “баковуллик” қилаётган опалардан бири “Йўқ, бера олмайман, бу ерда бошқа бир гап бор” дея бош чайқаб, амрга итоат этишни инкор қилди. Шунда ОПАга орт томонимдан рад этиб бўлмайдиган имо-ишора бўлди чамаси, аёл “Ҳа, майли, унда сизни “Қўшимча сайловчилар рўйхати”га қўшиб қўяман, бу ерга имзо чекинг” деди-да, “Сайлов қоғози”ни қўлимга тутди….\nФуқаролик бурчимни бир зумда адо этдим – Президентликка номзодлар рўйхатидан энг аввало Каримов Ислом Абдуғаниевичнинг номзодини ўчирдим, исм-шарифлари устига қалам тортдим! Сўнг қолган номзодларни чиздим. Сайлов қоғозини махсус қутига ташлаб, кўп ҳаялламай сайлов участкаси биносидан чиқдим. Терроризимга қарши кураш бўлимининг икки нафар йигити яна ёнимда ҳозир бўлишди.\n– Опа, сочларингизни турмаклаб, оппоқ либослар кийиб юрардингиз. Нега ўзингизга қарамай қўйдингиз, нима бўлди, бир аҳволсиз?, – кинояли ҳол сўради улардан бири.\n– Мен сизлардан сўрашим керак, ростини айтинглар, менга нима қилдинглар? Нима бердинглар менга? Мен 50 ёшимга қадар касалхона нималигини билмаган, битта укол олмаган, бирор жойим оғримаган аёл эдим. Ҳатто туғриқхонага ҳам уйда кўзим ёриб бўлганимдан кейингина олиб боришарди…. Нега шундай соғлом организим бирдан сўлиб қолдим, нега ўз танамни ўзим кўтара олмайдиган аҳволга тушиб қолдим? Бир амаллаб қонимни кўпайтириб оламан, гемоглобиним бор йўғи 58 га чиқади, фақат уч ойга холос. Икки-уч ойдан кейин бирдан “пақ” этиб яна 47-48 га тушиб қолмоқда. Мажолсизланиб, оёқда тура олмай қолмоқдаман. Сизлар айтинглар, менга нима қилгансизлар?, – дедим ҳазил аралаш.\n– Қўйинг-э, опа, биз сизга нима ҳам қилардик. Опамиз жудаям қизиқчи эканлар-да, – деди улардан бири шеригига маъноли кулиб қараркан, – Қизиқчилик қилишни яхши кўрарканлар. Даволанишингиз, кучга киришингиз керак опа, ўзингизга қаранг, соғликка эътибор беринг, одамга сиҳат керак, – деди куч ишлатар тизими ходими меҳрибонлик билан….\n– Опа, сир бўлмаса, кимга овоз бердингиз?, – сўради терроризим бўлими ходимларидан бири.\n“Бу сир” дедим.\nУнинг шериги мендан ўз услубига хос тарзда гап олишга уринди: “Барибир Каримовга овоз бермадингиз-а, Малоҳат опа?” деди гапни атай айлантириб….\n– Нега энди Каримовга овоз беришим керак? Агарда Каримов ҳукуматни адолатли бошқарганида эди, бугун мен ҳозиргидек афтодаҳол, касалманд ҳолатга тушиб ўтирмаган бўлардим. Унга ишонганим, суянганим, адолатни қарор топтираман деганим учун бугунги кунда жувонмарг бўлиб ўтирибман. Бор йўғи ЎзМТРКда ҳақиқатни қарор топтирмоқчи эдим холос… Ахмоқ бўлмасам, Каримовга ишониб, қўлимни оғритиб нақд 56 мартаям хат ёзаманми, мурожаат қиламанми, оёғига тиз чўкаманми? Жавобига нима олдим, хўрликми? Нимага яна Каримовга овоз беришим керак? Ҳолим бундан-да хароб бўлиши учунми? – дея жавоб қилдим суҳбатдошларимга.\n– Эҳ, опа-эй, ҳалиям ўша-ўшасиз. Ўша эски гапларингизни ҳечам қўймаскансиз-қўймаскансиз-да-а?, – деди терроризимга қарши кураш бўлими ходими афсус-ла бош чайқаб…\nБу маҳал мен гап-гап билан терроризимга қарши кураш бўлимининг икки нафар ходими кузатувида “дом”имиз подъездига етиб қолгандим.\nЙигитлар, уйимгача келтириб қўймаган тақдирингизда ҳам, у ерда совуқда узоқ ўтира олмасдим, тезда уйга қайтардим…. Кузатувчилик қилишга мадорим етмасди, бекорга овора бўлдинглар, – дея кулиб қўйдим…\nУлар ортига қайтишди… Ҳансираб, бешинчи қаватга кўтарилдим…\n2015 йилнинг 29 март куни бўлиб ўтган Президентлик сайловида шахсан мен Ўзбекистон Республикаси Конституциясининг 90-моддасига хилоф равишда ноқонуний тарзда номзоди қўйилган Каримов Ислом Абдуғаниевичга овоз берган эмасман.\nБуни Худонинг ҳам олдида айтаман, бандасининг олдида ҳам бўйнимга оламан.\nНегаки, мен жаноб Каримовга ортиқ ҳаётимни, болаларимнинг келажагини ишониб топшира олмайман!\nНегаки, Ислом Абдуғаниевичга беш йил эмас, нақд 25 йил ишониб, чорак асрлик умрини елга совурган, бой бериб қўйган, ҳаёти куйиб кетган фуқароман мен, бир умр тўғри юриб, тўғри турганим, ҳалолликни касб этганим, виждонимни жиғилдонимга урмаганим, ҳаётим давомида фақатгина тер тўкканим, сидқидилдан меҳнат қилганим, 21 йиллик фаолиятим давомида аксарият ТВ хотинлари каби ЎзМТРК раҳбарларининг ҳаром тўшагида тўлғонмаганлигим учун ҳам ҳалол хизматларининг қайтимига туҳмат олган мингларча аёллардан бириман мен – адолатсиз режимнинг қурбониман!\nБу тизимнинг ноҳақлигидан, бунингдек долатсиз режим дастидан дод деганлар, мен каби жувонмарг бўлиб кетганлар сони кам дейсизми?\nПрокурорнинг ноҳақ айбловидан қамалиб кетган, қозининг қаҳрига учраган, амалдорнинг дидига ўтирмагани учун тадбиркорлигига путур етган, бор йўқ мулкидан мосуво бўлган, ноҳақлик туфайлигина ҳаётига нуқта қўйилган, пора бера олмагани учун жонидан айрилган…. Айтаверсангиз, жабрдийдалар рўйхатининг кети кўринмайди!….\nБироқ, шуни ҳам тан олишим керакки, Каримовнинг адолатсизлик тузумида энг кам жароҳат олган – ҳақиқат дегани учун ишдан ҳайдалган, бор йўғи 15 миллион сўмлик ноқонуний жарима билан осонгина қутилиб қолган жабрдийдалардан бири ўзимман!\nЭнг кам кўрилган зарар бу! Бу зарарнинг руҳий, маънавий, жисмоний, молиявий, оилавий зиёнларини қўя туринг!\nЎзгаларнинг кўргилиги олдида ҳолва менинг бу кечмишларим!\nЎзга юртдошларимизнинг шундай катта йўқотишлари борки, бунинг ўрнини на зар билан ва на зумрад билан тўлдириб, адолатсизликлардан ўприлиб кетган ярасини ямаб бўлмайди…. Ҳечам…\nШу сабаблар боис ҳам Ислом Каримовдан қўлини ювиб, қўлтиғига суртганлардан бириман мен!….\nАжабо! Шунча ситамларга қарамай, бугун сайлов натижаларига қарасам, Каримов яна 90 фоиздан ортиқ овоз олиб, Ўзбекистон Президентлигини такрор қўлга киритибди.\nЎзбекда “Кўр ҳассини бир марта йўқотади” деган мақоллар бўларди. Бу халқим шўрликга қўлидаги асони тўртинчи бор бой бериши шунчалар шартмиди, керакмиди, ҳайронман!…\n“Оғзи куйган қатиқни ҳам пуфлаб ичади” дейишарди-ку! Наҳот бу халқнинг оғзи куймаган бўлса! Ёхуд қайта-қайта куйишларга кўникиб қолганмизми?\nЯқин-яқингача “Қорнимга эмас, қадримга йиғлайман” деган ҳикматлар айтиларди… Афсуски, одамларимиз на қорнига, на-да қадрига йиғлаш нималигини унутиб қўйгандек гуё… Ё кўз-ёш қилмоққа ҳам кўзларда нам қолмадими?…